
SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hver af 
de til enhver tid etablerede områder i Skan¬ 
dinavien og de nedsatte arbejdsudvalg. 

FORRETNINGSUDVALGET 

Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Gunner Weichardt, Oxford Allé 
3 A, 2300 København S., tlf. (01) 55 77 34. 
Sekretær: Xavier P. Madsen, Bakkehave 8, 
2970 Hørsholm, tlf. (01) 86 16 77. 
Repræsentant for UFO-NYT: Iver O. Kjems, 
Lu nagervej 23, 2650 Hvidovre, 
tlf. (01) 78 36 13. 

Udvalgsmedlem: Peter A. Hansen, Erica-par- 
ken 61, 2. sal, 2820 Gentofte, tlf. (01) 67 08 93 
Udvalgsmedlem: Erik Benny Johansen, 
Nørrekær 67, 15. sal th., 2610 Rødovre, 
tlf. (01) 75 81 18. 

Udvalgsmedlem: John Petersen, Sophus 
Falcks Allé 13, 2791 Dragør, 
tlf. (01) 5310 35. 

Abonnement bestilles lettest ved at indbeta¬ 
le beløbet (D.kr. 30,00 for et kalenderår) til 
regnskabskontorets giro-nr. 11 77 25. 
Abonnement kan også bestilles på ethvert 
postkontor samt hos landpostbudet. 
Adresseændringer og reklamationer over 
uregelmæssigheder vedrørende bladets til¬ 
sendelse bedes rettet til det lokale posthus 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 

me heri, og uden at organisationen hæfter 
for de fremsatte meninger. Red. 

Hr. Warren og UFO’erne... 


Som lovet i UFO-NYT nr. 1, 1971, brin¬ 
ger vi her en analyse af den påstand, 
amerikaneren Donald I. Warren 1 ) har 
bragt til torvs: At UFO-iagttagere er men¬ 
nesker med uoverensstemmelse mellem 
uddannelse og social placering, og at de¬ 
res „syner” skyldes frustrationer over 
denne tingenes triste tilstand. Artiklen, 
hvori Warren præsenterede sin „under¬ 
søgelse”, blev herhjemme refereret i ,,Po¬ 
litik en” d. 12. januar, men findes i sin 
helhed i tidsskriftet „Science” fra d. 6. 
november 1970 (Vol. 170, s. 399-603). 

INDLEDNING 

Det kan måske forekomme lidt mærkeligt, at 
vi ofrer denne Warren’s udtalelser så megen 
opmærksomhed; men det har sin gode grund. 
Hvis vi ikke nu - med anvendelse af seriøs ar¬ 
gumentation uden kultiske overtoner - påviser, 
hvor urimelig og dårligt underbygget Donald 
Warren’s påstand er, risikerer vi meget nemt, 
at han kan ødelægge den objektive UFO-forsk- 
nings vilkår i lige så høj grad som den store 
Bastian med samme fornavn, den berygtede 
UFO-modstander Donald Menzel, der ville for¬ 
klare alle UFO’er som inversions-fænomener. 
(At „inversions“-hypotesen hviler på et lige så 
spinkelt grundlag er påvist af bl. a. dr. James 
E. McDonald i bogen: „UFO’er - det største 
videnskabelige problem i vor tid“, udgivet af 
SUFOI. 

GALLUP-UNDERSØGELSEN 1966 

Med udgangspunkt i den amerikanske Gal¬ 
lup-undersøgelse 1966 og Condon-rapportens 2 ) 
behandling af den, mener Warren, at der kan 
være grund til at foretage endnu en analyse af 
oplysningerne i denne opinions-undersøgelse. 


Hans udtalte formål hermed er at finde støtte 
for den antagelse, at „observation af UFO’er, 
omend udbredt forekommende over hele ver¬ 
den, kan beskrives inden for rammerne af en¬ 
kelte individers placering i samfundet/ 4 
Warren omtaler i indledningen Condon-rap- 
pertens resumé af Gallup-resultaterne, - at: 

1. De fleste amerikanere (96 pct.) har hørt om 
flyvende tallerkener. 

2. Omkring 5 pct. af befolkningen påstår at have 
set en flyvende tallerken. 

3. Ca. halvdelen af befolkningen mener, at UFO’er 
er virkelige. 

4. Ca. en trediedel mener, at der er mennesker på 
andre planeter. 

5. Der er større sandsynlighed for, at folk med 
bedre uddannelse har hørt om flyvende taller¬ 
kener. 

6. Observatørerne adskiller sig ikke fra ikke-ob- 
servatører m.h.t. uddannelse, bopæl (egn af lan¬ 
det), alder eller køn 

- men omtaler ikke de to sidste konklusioner 
fra Condon-rapporten 3 ): 

7. Alder, køn og uddannelse ser alle ud til at have 
relation til, om flyvende tallerkener betragtes 
som virkelige eller imaginære. Dvs. yngre men¬ 
nesker, kvinder og mennesker med en bedre ud¬ 
dannelse synes at være mere tilbøjelige end h.h.v. 
ældre, mænd og dårligere uddannede til at be¬ 
tragte flyvende tallerkener som virkelige. 

8. Alder, uddannelse og respondentens bopæl ser 
ud til at have relation til, hvorvidt det fore¬ 
kommer muligt, at der findes mennesker på an¬ 
dre planeter i universet. Yngre, bedre uddan¬ 
nede individer fra Øst-, Midtvest- og Veststa¬ 
terne er mere tilbøjelige - end ældre, mindre vel¬ 
uddannede, og mennesker, der bor i Sydstaterne 
- til at mene, at der er „mennesker noget i ret¬ 
ning af os på andre planeter i universet". 

Gallup-instituttet, der egentlig hedder Ame¬ 
rican Institute of Public Opinion, har foretaget 
3 undersøgelser med spørgsmål om „flyvende 
tallerkener". De blev gennemført i 1947, 1950 
og 1966. Den sidste undersøgelse, som Warren 
påstår at have benyttet resultaterne fra, omfat¬ 
tede følgende fire UFO-spørgsmål: 

1. „Har De nogen sinde hørt eller læst om 
„flyvende tallerkener" ?“ 

2. „Har De selv nogen sinde set noget, De 
mente var en „flyvende tallerken" ?" 

3. „Er de, efter Deres opfattelse, virkelige , 
eller er det blot folks indbildning?" 

4. „Mener De, at mennesker noget i retning 
af os lever pa andre planeter i universet?" 

Condon-rapporten skriver herom: 

„Spørgsmålene blev ikke yderligere forklaret eller 
udbygget. Derfor var svarene nødvendigvis afhæn¬ 
gige af respondenternes fortolkning af sådanne ord 
og udtryk som „virkelige” og „mennesker noget i 
retning af os”. At 48 pct. af respondenterne mente, 
flyvende tallerkener er virkelige, indebærer ikke, at 
respondenterne nødvendigvis betragter dem som rum¬ 
fartøjer; „virkelige” i denne sammenhæng giver mu¬ 
lighed for en mængde alternativer (såsom vejrballon¬ 
er, eller hemmelige våben, eller fly), der alle ville 
give andre forklaringer end „folks indbildning”.” 

WARREN’S ARBEJDSHYPOTESE 

Warren vil foretage det, han kalder „en for¬ 
finet og teoretisk analyse" af Gallup’s data og 
opdeler derfor respondenterne efter „Status 
Consistency" 4 ) (hvilket vi her kan oversætte 
som „status-overensstemmelse"). Hver respon¬ 
dent får nu en „karakter", dvs. får tildelt en 
plads, 1, 2 eller 3, på hvert af de tre områder 
af opnået status: indtægt, uddannelse og be¬ 
skæftigelse. En læge med blomstrende praksis 
vil således få tildelt 1-taller i alle tre områder 
- en lavtlønnet arbejdsmand med folkeskole¬ 
uddannelse uden eksamen lutter 3-taller. Den¬ 
ne (noget grove) 3-trins klassificering er hentet 
fra Elton F. Jackson 5 ), der skelner mellem 1- 
og 2-trins uoverensstemmelse. 

Warren’s postulat er, at „UFO-observationer 
er knyttet til status-frustration og især til ople¬ 
velsen af status-indskrænkninger i forhold til 
individets position på den sociale rangstige. 


Personer med marginal-status rapporterer UFO- 
observationer for at bryde ud af en social or¬ 
den, i hvilken de ikke har fået tildelt den plads, 
som deres stilling, i deres egne øjne, berettiger 
dem til." 

Det må straks påpeges, at Warren her gør 
sig skyldig i en alvorlig misforståelse. Han 
glemmer, at de mennesker, der rapporterer 
UFO-observationer, så langt fra at høste hæ¬ 
der og anerkendelse, tværtimod udsætter sig 
for latterliggørelse. De socialt frustrerede vil - 
ved UFO-rapportering - risikere yderligere for¬ 
værring af deres position. Denne risiko for lat¬ 
terliggørelse er - som anmærkning 6 ) vil vise - 
kendt for de fleste, omend måske ikke for War¬ 
ren. 

AFPRØVNING AF HYPOTESEN 

Respondenterne fra Gallup-undersøgelsen - 
ialt 1575 personer, udvalgt ved stratificeret 
område-sampling - (Warren oplyser kun, at 
det er et repræsentativt udsnit af voksne på 21 
år og derover) bliver, efter „karaktergivnin¬ 
gen", opdelt i personer med status-overensstem¬ 
melse, moderat uoverensstemmelse (kun 1 trins 
forskel) og personer med kraftig uoverensstem¬ 
melse (2 trins forskel). Men en slem skuffelse 
ventede Warren. Totalt udgør UFO-observa- 
tører 5,0 pct. (af de respondenter, der havde 
hørt om „flyvende tallerkener".) Men 5,9 pct. 
af fp. med status-overensstemmelse svarede ja 
på spørgsmål 2. Blandt de „moderate" var der 
3,3 pct. og de „kraftige" 5,4 pct. Warrens hy¬ 
potese holder altså ikke stik. 

Nå, men „hug en hæl og klip en tå, så skal 
du nok få guldskoen på" (Askepot, III. akt) - 
synes Warren at have sagt og piller resolut 
kvinderne fra. „Kvinder befinder sig jo i for¬ 
vejen i en marginal-position par excellence" si¬ 
ger han, „og der er dobbelt så stor sandsynlig¬ 
hed for, at de rapporterer observationer af tal¬ 
lerkener." 

Hvor får Warren tallene om rapporterings- 
frekvens fra? Det indgår ikke i Gallup-under¬ 
søgelsen. Hvis han mener „ja“-svar på spørgs¬ 
målet om, hvorvidt de har set en flyvende tal¬ 
lerken, er hans udtalelse i direkte modstrid med 
de faktiske forhold (se punkt 6 i Condon’s re- 

N*1245 


□ 


K-1892 N*355 N*3392 

status-overensstemmelse 


moderat uoverensstemmelse 
kraftig uoverensstemmelse 
alle grupper 


Tabel over UFO-observatører. „Mennesker med 
status-overensstemmelse rapporterer flere obser¬ 
vationer end andre grupper, nar kvinder og 
negre er medtaget i analysen”. 


sumé: „Observatørerne adskiller sig ikke... 
m.h.t.. . . eller køn. 44 (Det samme viste ORC’s 
opinionsundersøgelse i 1968). 

Men da det tilsyneladende ikke har været til¬ 
strækkeligt at pille kvinderne fra, kasserer han 
også negrene: „Det er rimeligt at hævde, at de 
sorte’s stilling er sådan, at den afspejler en me¬ 
re grundlæggende status-uoverensstemmelse - 
den at være sort i et hvidt samfund“. Altså 
står han tilbage med de hvide mænd over 21 
år. 

NU PASSER PENGENE - OG DOG? 

Nu går det bedre. Hvide mænd med enten 
moderat eller kraftig uoverensstemmelse rap¬ 
porterer (igen forkert ordvalg, kære Warren) 
oftere „flyvende tallerkener 4c end deres kolleger 
med status-overensstemmelse. Og der er aller¬ 
flest i gruppen „underbelønnede 4c , i. e. hvide 


mænd, hvis indtægt ligger 2 trin under uddan¬ 
nelses- og beskæftigelses-niveauet. Højt uddan¬ 
nede med indkomster under 5.000 dollars rap¬ 
porterer (hm!) tallerkener 5 gange så ofte som 
de lavt-uddannede. Højt uddannede med mel¬ 
lem-indtægter er 16 gange så tilbøjelige til at 
se UFO’er som deres kolleger med status-over¬ 
ensstemmelse. Warren konkluderer, at det er 
de hvide mænd med status-uoverensstemmelse, 
som har den højeste uddannelse, men moderat 
til lav indkomst eller beskæftigelses-niveau, der 
rapporterer tallerkener. 

ANTALLET AF RESPONDENTER 

Nu vil De måske spørge - lige som jeg gjor¬ 
de, da jeg gennemlæste artiklen - hvor mange 
personer der er blevet tilbage? Warren er til¬ 
syneladende ikke overdrevent ivrig efter at ryk¬ 
ke ud med tallet, for han venter til sidste side 
i sin beretning, hvor han, godt gemt af vejen in¬ 
de midt i sidste afsnit inden sin sammenfatning, 
kort og godt skriver: „Der var 50 hvide mand¬ 
lige respondenter, der havde observeret taller¬ 
kener. 44 Jo, De læste skam rigtigt - Warren ba¬ 
serer sine resultater på halv tre s personer. 
(Spørgsmål 2 og 3 er kun stillet til 1518 per¬ 
soner, nemlig de 94 pct. af de 1575, der havde 
hørt om flyvende tallerkener. De 5 pct. af dis¬ 
se, altså UFO-observatørerne, udgør 76 per¬ 
soner. Herfra skal trækkes kvinder og negre). 
Warren omtaler ikke det i parentesen anførte. 

Besynderligt nok anfører han - i sin første 
tabel-opstilling over samtlige UFO-observatø¬ 
rer - N=3392. Lægger vi de tre undergrup¬ 
per: N = 1245 med statusoverensstemmelse, 
N=1892 med moderat og N= 355 med kraf¬ 
tig uoverensstemmelse sammen, når vi frem til 
N = 3492. 3392 eller 3492 - det stemmer i 
hvert fald ikke med „vore 44 (Gallup’s) tal. Det 
er international sædvane at skrive N = 3392 i 
stedet for: antallet af enheder (her responden¬ 
ter) = 3392. Men Warren har måske sin helt 
private symbol - anvendelse ? I så fald kunne han 
godt have oplyst os om det i teksten. Men her 
bliver kun serveret ét absolut tal, de førnævnte 
50 respondenter. Hvis jeg ikke stedse bestræbte 
mig på at være et pænt og rart menneske, kun¬ 
ne jeg såmænd godt finde på at stemple War- 

ren’s „undersøgelse" som svindel og bedrag. 
Nu vil jeg nøjes med at undre mig såre. 

HVORDAN OPFATTER RESPONDENTEN SIN 
SOCIALE PLACERING? 

Mindst én alvorlig fejl ved Warren’s anven¬ 
delse af „status-uoverensstemmelses"-teorien på 
dette materiale springer i øjnene. Det kan nem¬ 
lig ikke uden videre - ved en simpel krydstabu¬ 
lering: indkomst - social placering - uddan¬ 
nelse - afgøres, om et menneske befinder sig 
i en marginal-position. Det afgørende er, om 
den pågældende selv føler sig tynget af en evt. 
uoverensstemmelse. En undersøgelse, der skal 
kunne belyse problemet, må nødvendigvis in¬ 
deholde spørgsmål i stil med: „Føler De Dem 
godt eller dårligt behandlet af samfundet/Deres 
arbejdsgiver?" (Dog helst bedre formuleret). 
Jeg skal med et lidt usædvanligt eksempel søge 
at belyse, hvad jeg mener. X er af sine forældre 
blevet presset til at færdiggøre en uddannelse 
som f. eks. advokat, men har altid ønsket at 
blive møbelsnedker. Efter afsluttet eksamen 
vælger han denne beskæftigelse. Det er selv¬ 
følgelig ikke umuligt, at han alligevel vil føle 
sig frustreret over sin placering, men det kan 
i hvert fald ikke afgøres med sikkerhed. 

EN STILFÆRDIG FORESPØRGSEL OM RESPON¬ 
DENTERNES ALDER 

Hvis vi for en tid antager, at Warren’s un¬ 
dersøgelse har nogen som helst værdi, kan vi 
da forklare resultaterne? - Vi kan forsøge. Men 
hvorfor har Warren - nu han var så godt i 
gang - ikke foretaget en alders-opdeling af re¬ 
spondent-gruppen ? En sådan kunne nemlig 
godt vise sig væsentlig. 

Dr. Leo Sprinkle, professor i psykologi ved 
Uni versi ty of Wyoming, kom - ved et sympo¬ 
sium for National Amateur Astronomers Inc. 
d. 20.-23. august 1969 - med nogle ikke gan¬ 
ske irrelevante betragtninger: 

„Condon-undersøgelsen viste det samme som Gal- 
lup’s i 1966. Mænd, ældre, mindre veluddannede har 
tendens til ikke at acceptere „flyvende tallerken-hypo- 
tesen“; hvorimod kvinder, folk med højere uddannel¬ 
se og yngre mennesker er mere tilbøjelige til at ac¬ 
ceptere den . . . Gennemsnitsalderen for medlemmerne 


af Videnskabernes Akademi (der godkendte Condon- 
kommissionens negative rapport, o.a.) er, iflg. dr. Hy- 
nek, 65 år - jeg tror, det siger alt.“ 

Dr. Sprinkle mener, at modstanden mod ob¬ 
jektiv UFO-for&kning vil fortage sig, når den 
ældre generation dør ud. Er det altså et spørgs¬ 
mål om „træghed"? Det er vist en kendt sag, 
at ældre mennesker generelt er mere konserva¬ 
tive end unge - ikke nødvendigvis i partipoli¬ 
tisk betydning, men mere rigide i deres stilling¬ 
tagen til nye tanker. At yngre, veluddannede 
personer er lavere placeret og gageret behøver 
der ikke være noget specielt mærkværdigt ved. 
De ældre har naturligvis ikke lyst til at forlade 
„taburetterne" før de er tvunget hertil, og når 
der kun er et vist antal sådanne, må de yngre 
vente. Det er endvidere ikke helt ualmindeligt 
at møde unge, der ikke har den ringeste trang 
til at få et nummer på ryggen og deltage i det 
almindelige status-kapløb - også kaldet „The 
rat race". Der kan altså også i denne sammen¬ 
hæng være grund til at pege på nødvendighe¬ 
den af, at man i en undersøgelse af marginal¬ 
position modtager spørgsmål om, hvilke værdi¬ 
normer respondenterne anlægger. 

HVOR KOMMER DETTE SPØRGSMÅL FRA? 

Som Donald Warren selv rigtigt påpeger, 
står og falder hans hypotese med, om personer 
med status-uoverensstemmelse „tror, at det, de 
ser, er besøgende fra andre planeter, eller for¬ 
kaster den opfattelse, at tallerkener blot er ufor- 
klarede naturlige begivenheder. Uden at fast¬ 
slå den ujordiske betydning af UFO-observatio¬ 
nerne kan det ikke for alvor påstås, at individer 
med status-uoverensstemmelse, der ser tallerke¬ 
ner, gør dette som reaktion på deres flertydige 
og marginale position". 

„Spørgsmålet er: Nøjagtigt hvad mener De, 
disse flyvende tallerkener er?“, skriver Warren 
og fortæller os så, at der var 8 (16,0 pct.) af de 
50 hvide mænd, der gav svar som „virkelige 
genstande fra det ydre rum, andre planeter, pla¬ 
netariske genstande fra et andet solsystem, far¬ 
tøjer fra det ydre rum". Jeg kan godt lide den 
med de 16,0 pct! Men, hvordan i alverden får 
Warren sådanne svar (selv om det kun er 8 
stk.), på et spørgsmål, der ikke er stillet? For 

det kan da vel ikke være Gallup s spørgsmål 
nr. 3, han har „tillempet 44 en lille smule? - 
Fremfor straks at stemple Warren som uhæder¬ 
lig eller ubegavet vil jeg langt hellere tro, at 
han har en yderst velbegrundet forklaring. Men 
jeg gad nok vide hvilken! 

SLUTBEMÆRKNINGER 

I denne analyse mener jeg at have påvist, at 
Donald I. Warren her har givet os et skole¬ 
eksempel på pseudo-videnskab - et insignifi- 
kant, overfladisk og upræcist arbejde. Hvis han 
ønsker at blive taget alvorligt, må han frem- 
lægge en undersøgelse med et vist mindstemål 
af validitet, „bygget op om 44 de spørgsmål, han 
vil belyse. Vi venter spændt. 

Iver O. Kjems 


ANMÆRKNINGER 

1) Hr. Donald I. Warren er tilknyttet The School of 
Social Work ved University of Michigan, Ann 
Arbor. 

2) „(Final Report of the) Scientific Study of Un- 
identified Flying Objects” Bantam Books, Inc., 
New York. 1969. 

3) Donald Warren nævner heller ikke den nyere, 
landsdækkende opinionsundersøgelse fra februar 
1968. Den blev gennemført af Caravan Surveys 
Division, Opinion Research Corp., Princeton, N. 
J., på bestilling af Condon-kommissionen. Denne 
rummer endda en tillægs-undersøgelse specielt af 
UFO-vidner. 

4) Man ser undertiden - også i faglitteratur - „con- 
sistency” oversat til „konsistens”. Det er blot ikke 
altid lige vellykket, for mens „consistency” på en¬ 
gelsk betegner tæthed, fasthed, følgerigtighed, 
overensstemmelse, harmoni, sammenhæng (også 
logisk), konsekvens, konsistens (grad) etc., kan 
„konsistens” på dansk kun bruges om: fasthed, 
stivhedsgrad (jfr. konsistensfedt) og sammen¬ 
hæng (stoffers kohærens), og altså ikke i betyd¬ 
ningen: konsekvens, følgerigtighed eller overens¬ 
stemmelse. 

5) E. F. Jackson, American Sociological Review, 27, 
469. 1962. 


6) „Det siges ofte, at folk ikke vil rapportere fly¬ 
vende tallerkener, fordi de nærer modvilje mod 
at blive knyttet sammen med et så konventionelt 
emne. Derfor foretog W. A. Scott i 1966 en un¬ 
dersøgelse for at afgøre, om individer er mindre 
tilbøjelige til at tilkendegive kendskab til fæno¬ 
menerne offentligt end under private omstændig¬ 
heder. 210 studerende i elementær psykologi blev 
bedt om at markere - dels ved håndsoprækning 
(offentligt), dels ved udfyldelse af et spørge¬ 
skema (privat) - om de havde set visse objekter. 
Af de 11 nævnte emner i testen var 7 neutrale, 
2 var tabu-emner, og 2 var h.h.v. „UFO” og 
„flyvende tallerkener”. Der var, ved overgangen 
fra den offentlige til den private tilkendegivelse, 
en stigning i erklæret observation for alle 3 kate¬ 
gorier. Men mens de neutrale emner (der kan 
tjene som basis for sammenligning) udviste en 
stigning på 24 pct., var der for tabu-emnerne 85 
pct. og for UFO-emnerne 61 pct. stigning. Med 
andre ord, forsøgspersonerne synes at være lige 
så uvillige til offentligt at lade sig forbinde med 
UFO’er som med tabu-emner”. Scientific Study, s. 


UFO-FOREDRAG 

NØRRESUNDBY UFO-GRUPPE afholder føl¬ 
gende arrangement lørdag den 17. april 
1971 kl. 20,00 i selskabslokalet Rømers Have 
6, Nørresundby (indgang fra parkeringspla- 
sen): 

X. P. Madsen taler over emnet „Hvorfor jeg 
beskæftiger mig med UFO’er". 

Efter foredraget og eventuelle spørgsmål vil 
Chr. Lynggård, Ålborg vise en film om 
UFO’er m. v... 

Herefter er der, som sædvanligt ved vore 
arrangementer, fælles kaffebord med med¬ 
bragt kaffe og brød samt diskussion. 

Entre kr. 5,00. 

S. E. Christensen 

UFO-Symposiet (fortsat) 


Paneldiskussion 


Mr. ROUSH: Tak, dr. Baker. 

Jeg forudså, at vi ville have vanskeligt ved 
at holde komiteens medlemmer her på et tids¬ 
punkt, hvor vigtig lovgivning overvejes i salen. 
Vi vil reservere det sidste par minutter til dem, 
som har noget at diskutere, spørgsmål, som 
kan være opstået af en af Deres kollegers frem¬ 
stillinger i dag. 

Med dette i tankerne er ordet frit. Dr. Sa¬ 
gan. 

Dr. SAGAN: Jeg vil blot understrege et 
punkt, som dr. Baker fremsatte, kongresmed¬ 
lem Roush, i sin detaljerede fremstilling af de 
forskellige Air Force systemer. Jeg er bange 
for, at det vigtigste i denne sag ikke vil nå frem 
til lægmanden, og det er, at det med relativt 
små udgifter vil være muligt i væsentlig grad 
at forbedre tilgængelige informationer. 

Øjensynligt sker der nu det, at Air Forces 
overvågningsradar bortkaster data, som har re¬ 
levans til denne høring. Med andre ord, hvis 
anlægget ser noget, som ikke går i en ballistisk 
bane, eller ikke er i kredsløb, ignoreres det og 
går i „papirkurven". 

Jamen, så er „papirkurven" netop vort in¬ 
teresseområde. Hvis Air Force derfor kunne 
udfinde en metode til at bevare de „ud“-data, 
som nu frasorteres, bliver det måske den mindst 
bekostelige måde til i væsentlig grad at for¬ 


bedre vore oplysninger om disse fænomener. 
(Se kommentar). 

Mr. ROUSH: Tak. 

Dr. BAKER: Lad mig lige kommentere det¬ 
te. Det er ganske rigtigt. På nuværende tids¬ 
punkt har vort overvågnings-apparatur en over¬ 
kapacitet på ca. 200 pct. Det betyder, at man 
kunne overdrage omkring 50 pct. af anlæggets 
kapacitet til os. Denne er nu alt for stor til 
det antal genstande, det overvåger. „Befolk- 
ningstætheden" i rummet vil muligvis vokse og 
derved udfylde dette tomrum, men for øjeblik¬ 
ket passer det, hvad dr. Sagan siger; vi kunne, 
som jeg tilkendegav i konklusionen (4), modi¬ 
ficere vort nuværende rumovervågningssystem. 

Det er ikke kostbart at ændre de eksisterende 
radaranlæg. FPS-85 koster i sig selv noget i ret¬ 
ning af 100 millioner dollars. Ændringen af 
de hjælpeenheder (software), som her er brug 
for. bliver sikkert langt mindre. 

Mr. ROUSH: Dr. Hynek. 

Dr. HYNEK: Jeg vil gerne tilslutte mig dr. 
Sagans udtalelse. Jeg forstår, der har været 
flere hundrede UCTer (uncorrelated targets) 
om måneden, ukendte mål, som - fordi de ikke 
følger ballistiske baner - bliver bortkastet Det 
ville ikke være så dyrt at indkode et ekstra 
program i dataanlægget til at tage sig af den 
slags ting for en tid. Jeg støtter dr. Sagans og 
dr. Bakers forslag på det kraftigste. 

Mr. BOONE: Hr. formand. 

Mr. ROUSH: Mr. Boone. 

Mr. BOONE: Jeg tror den herre også burde 
underrette Dem om, at når man gør dette, må 
man foretage en beregning af banen for hvert 
mål, inklusive luftfartøjer, og det vil lægge en 
overvældende byrde på det anlæg, man har i 
sinde at udvide kapaciteten af. 

Dr. HYNEK: Det indrømmer jeg. 

Dr. HARDER: Jeg vil blot svare mr. Boone 
ved at foreslå, at man kunne afvise alle de ob¬ 
jekter man fandt f.eks. under 90.000 fod. 

Dr. SAGAN: Det var lige det, jeg ville til 
at sige. Visse begrænsninger i hastighed og 
højde. 

Mr. BOONE: Så er jeg enig med Dem. Men 
jeg tror ikke, vi vil få mange observationer 
i den højde. Vi har her problemet, hvad det 
i virkeligheden er, man vil se efter. Så jeg tror 
faktisk, det vigtigste i dr. Bakers argument var 
at pege på, at hovedparten af flyvevåbnets ud¬ 
styr ikke leverer det materiale, man gerne ville 
have. 

Så man bliver nødt til at gå ned til en meget 
lavere højde, og man må kontrollere et langt 
større antal mål. 

Dr. SAGAN: Det er muligt, jeg har mis¬ 
forstået det, men jeg har forstået det på den 
måde, at vi, eftersom alle disse objektbaner 
„uden interesse" kastes bort, på nuværende 
tidspunkt ingen mulighed har for at få at vide, 
om der er eller ikke er et stort antal interes¬ 
sante objekter i højder over 90.000 fod. 

Mr. BOONE: Det betyder, at man må kon¬ 
trollere hver og én, bestemme banen og der¬ 
efter kassere resultatet, så herefter er det ikke 
længere et simpelt arbejde, hvortil man kan 
sige „Åh, jeg vil kun se på de uidentificerede". 
Man må kontrollere dem alle og kassere dem. 

Dr. SAGAN: Bliver det ikke allerede gjort? 

Mr. BOONE: Nej, ikke under visse højder. 

Dr. SAGAN: Det er rigtigt. 

Mr. BOONE: All right. Visse mål bliver op¬ 
fanget i visse områder, gør de ikke? 

Dr. SAGAN: Det er rigtigt. Og derfor fo¬ 
reslås det, at man indenfor det højdeområde, 
som alligevel benyttes af overvågningsradaren . . 

Mr. BOONE: Det vil komplicere sagen. 

Dr. SAGAN: Næppe. 


Mr. BOONE: Man anvender den fremgangs¬ 
måde, men det kræver en ændring i hjælpe¬ 
enhederne, hvilket er langt vanskeligere at til¬ 
føje systemet, end jeg mener, man her har fået 
opfattelsen af. Det kan gøres, der er ikke tvivl 
om, at det kan gøres. 

Dr. HARDER: Jeg er enig med Dem i, at 
der kræves en del for at ændre de bestående 
og tilføje nye hjælpeenheder, for selv om 
det på ingen måde er et 100 millioner dollars 
projekt, er det dog heller ikke nogen simpel 
affære. 

Dr. ROUSH: Dr. McDonald, har De en 
kommentar? 

Dr. McDonald: Ja, jeg ville gerne under¬ 
strege et andet punkt, ét af de hovedpunkter, 
som dr. Baker har fremført. Jeg tror, det har 
relation til det rejste spørgsmål. Både viden- 
skabsmænd og medlemmer af offentligheden 
er ganske klar over, at vi har mange overvåg¬ 
ningssystemer, lige fra radaranlæg til optiske 
systemer og så videre. 

Det spørgsmål, der ofte opstår er, hvorfor 
sporer man ikke UFOer? Det, der slår en, når 
man studerer hvert af disse systemer, er den 
høje grad af udvælgelsesteknik, der nødven¬ 
digvis er indbygget i dem. Dr. Baker citerede 
gode eksempler. 

Man må vel huske på, at endog systemer 
som SAGE måtte, da det blev udviklet, nød¬ 
vendigvis programmeres med visse hastigheds¬ 
grænser både op- og nedefter, visse sikkerheds¬ 
krav, som f.eks. det, at hvis sporet var for udad¬ 
gående, kunne det ignoreres. I næsten alle de 
overvågningssystemer man sætter op, hvaden¬ 
ten det er til forsvars- eller videnskabeligt for¬ 
mål, må man, for ikke at blive begravet i data, 
forsætligt indbygge udvælgelsesteknik, og man 
opdager derfor ikke noget, man ikke ser efter. 

Som følge deraf er det vigtigt at understrege, 
at på trods af vore mange opfangelses- og ad¬ 
varselssystemer er den kendsgerning, at der 
ikke gentagne gange ses UFO-lignende mål, 
hvordan man så ellers vil definere dem, ikke 
så afgørende, som det kan se ud til. 

Den anden kommentar, jeg gerne ville frem¬ 
føre, angår dr. Bakers bemærkning om, at vi 
burde gå fremad mod instrumental teknik og 

måske ikke have opmærksomheden så meget 
henvendt på de ældre data. 

Jeg er også enig i, at vi har stort behov for 
at erstatte det, som politibetjente og piloter 
har set, med gode, sikre, instrumentale data, 
jo snarere des bedre; og der er mange områ¬ 
der, hvor man kan indhente instrumentale data, 
f.eks. seismologi. Men når man skal til at lære 
fænomenet at kende, må man studere seismolo¬ 
gi, astronomi o.s.v., og er man først inde i disse 
ting, så går man tilbage for at udnytte den vi¬ 
den, der ligger i de ældre data. Seismologer 
studerer da optegnelser om tidligere jordskælv 
for at understøtte de forhåndenværende seis¬ 
miske data. Økologer ser på tidligere foran¬ 
dringer i mønsteret for planter og dyr. Og 
astronomer henter oplysninger fra tidligere for¬ 
mørkelser, fordi man, når man begynder at 
forstå et problem, langt bedre kan frasortere 
det vigtigste materiale. 

Jeg ville nødigt se 20 år gamle observatio¬ 
ner fuldstændig affærdiget; faktisk tror jeg, 
det ville være dumt at gøre det. Og en del af 
det problem, vi ikke har talt om i dag, er netop 
tidligere observationer. 

Dr. BAKER: Ja, jeg er enig med Dem. 

Hvad jeg mente var, at hvis vi stadig for¬ 
dyber os i gamle historier, så vil sagen mislyk¬ 
kes for os. Jeg tror, at vi altid kan bruge gamle 
historier ved tilbageblik. Vi kan gå tilbage, 
som De siger, for at se på de opsamlede data 
og sætte dem i det rette perspektiv, når vi 
lærer mere om fænomenet. Så jeg er enig med 
Dem. Oversætter: B.K. 

KOMMENTAR: 

Noget nær det samme gælder også for de 
mere jordnære radarovervågningssystemer. Det 
danske Flyvevåben har gennem nogle år arbej¬ 
det på at gøre hele overvågningen centralsty¬ 
ret. Til dette formål er bygget et efter sigende 
meget imponerende og yderst moderne anlæg 
i Vedbæk, hvor man samler oplysninger ind 
fra alle de tilknyttede radarstationer. 

Disse mængder af oplysninger bliver så gen¬ 
nemarbejdet af store datamaskiner og kan vi¬ 
ses på større eller mindre skærme på mange 
forskellige måder. 

Imidlertid vil man ved databehandlingspro¬ 


cessen foretage en sortering af alle disse radar¬ 
ekkoer - eller spor, som man kalder det. Data¬ 
maskinerne frasorterer bl.a. „angels“ samt for¬ 
mer for interferens m.v., men det interessante 
for en UFO log er, at anlæggene er program¬ 
meret til at udelade en hel del spor, som ikke 
har interesse for flyvevåbnet. Det er helt klart, 
at man af sikkerhedsgrunde ikke siger noget 
om hvilke, men man kan nok gå ud fra, at 
anlægget hovedsageligt vil interessere sig for 
den type spor, der kan have lighed med den 
form for flyvning, man ønsker at overvåge. 

I et tænkt eksempel kan man f.eks. forestille 
sig et UFO, som flakker omkring i stor højde 
med langsom hastighed. Høj tgående fly er nor¬ 
malt jetfly, som ikke flyver særlig langsomt. 
Derfor passer UFOet ikke med mønsteret i de 
forudprogrammerede oplysninger, om hvad man 
interesserer sig for - ergo bliver sporet sorteret 
fra i databehandlingsmaskinen og bliver slet 
ikke vist på radarskærmene. ej. 


Apache Junclion 

Kommentarer til tilfældet 
med fysisk bevis (?) 

Af Dr. Walter W. Walker. 

Dr. Walker er medarbejdende professor 
på universitetet i Arizona på afdelin¬ 
gen „ Metallurgie al Engineering", (ud¬ 
vinding af metallerne af malmene. Kan 
bl.a. foregå ad elektrotermisk el. elek- 
trolytisk vej.pk) samt konsulent for 
APRO i metallur gi. 

I februar 1970 undersøgte Mr. og Mrs. Lo¬ 
renzen fra APRO en sag i omegnen af Phoenix, 
Arizona, som drejede sig om en mulig UFO- 
efterladenskab. Vi har i UFO-NYT nr. 6, 1970, 
side 238-38, omtalt de nærmere omstændighe¬ 
der omkring fundet af genstanden. Senere blev 
omtalte genstand (som forventedes at være et 
materielt UFO-vidnesbyrd) overgivet til for- 

fatteren til en materiale-analyse. Denne gen¬ 
stand blev underkastet en gennemgribende ma- 
teriografisk analyse, der omfattede særskilte, 
ikke-ødelæggende fremgangsmåder som rønt¬ 
genfotografering, spektroskopisk og spektro- 
grafisk udstråling, samt metallografisk og fy¬ 
sisk måling. (En dybtgående forklaring af 
ovenstående vil føre temmelig vidt, men i kort¬ 
hed går den ud på, at man gennem særlige 
apparater iagttager de stråler, eller rettere sagt 
det spektrum det pågældende stof udsender, 
og som deles op i tre grupper: Kontinuerte 
spektre, atomspektre, molekylespektre, for ad 
denne vej at finde eventuelle skjulte egenska¬ 
ber i stoffet.pk.) 

Omtalte stof er en lille cylindrisk genstand, 
omtrent 1,1/32 inch lang (1 inch = 2,54 cm). 
Det består af en central kerne i form af en ma- 
tallisk tråd, ca. 0,024 inches i diameter. Den 
centrale metaltråd er omgivet af fibrøs, orga¬ 
nisk isolation. Uden om isolationslaget er et 
koncentrisk, cylindrisk futteral af en slags poly¬ 
krystallinsk keramisk materiale. Genstandens yd¬ 
re diameter varierer fra 0,133-0,136 inches. 
Den indledende undersøgelse viste, at materia¬ 
let var kunstigt fremstillet. Dets egentlige be¬ 
skaffenhed og brug kunne dog ikke bestemmes. 

Videre undersøgelser viste: 

a) Genstanden var stærkt magnetisk, men 
udviste ingen fluorescens, fosforescens el¬ 
ler usædvanlig radioaktivitet. 

b) Den centrale kerne var en jern-mangan 
legering. 

c) Den fibrøse isolations beskaffenhed kun¬ 
ne ikke bestemmes. 

d) Det „keramiske futteral“ var sammen¬ 
sat af polykrystallinsk kalcit (CaC0 3 , Cal- 
ciumcarbonat). 

Den centrale, magnetiske jernmangan kerne 
ligner de eksisterende jordiske ferromagnetiske 
Heusler legeringer (bestående af 4-15 pct. alu¬ 
minium, 54-56 pct. kobber og 16-30 pct. man- 
gan.pk.). Den fibrøse elektricitetsisolation min¬ 
der i sit udseende om terristrisk elektrisk isola¬ 
tion. Keramik futteralet er højst usædvanligt, 
idet det er sammensat af polykrystallinsk cal¬ 
cium (CaC0 3 ). Calciumcarbonat, eller dets me¬ 
re almindelige form, kalksten, er aldrig tidli¬ 


gere brugt som isolator her på Jorden, ej heller 
som dielektrisk keramik, så vidt jeg ved (1). 
Calciumoxid (CaO) har været overvejet til bru¬ 
gen (2), som en polykrystallinsk oxyd ved høje 
temperaturer, men det lader sig ikke gøre ved 
stuetemperatur p.g.a. fænomenet mætning (jvf. 
mættet eller læsket kalk.). Desuden optager 
calciumoxid spontant kuldioxid ved stuetemp. 
og omdannes derved til calciumcarbonat. Ved 
omdannelsen fra calciumoxid til calciumcarbo¬ 
nat udvikles varme. Denne omdannelse er des¬ 
uden en mulig forklaring på de forandringer 
man har observeret i stoffet siden det blev fun¬ 
det (3). Hvis man antager at det keramiske 
materiale var calciumoxid, da det blev fundet, 
kunne farveændringen forklares udfra omdan¬ 
nelsen til calciumcarbonat (CaC0 3 ). 

Ligeledes, da processen er exotermisk (en 
proces, der forløber under varmeudvikling.pk), 
ville den måske være i stand til at afgive til¬ 
strækkelig varme til at blødgøre den termo- 
plasticæske, genstanden opbevaredes i. 

Sammenfattende kan det siges, at denne ana¬ 
lyse ikke har fremskaffet bevis for at stoffet 
er af ikke-jordisk oprindelse. På den anden 
side er det sandelig en usædvanlig genstand. 

(1) Henry, Edward C.: Electronic Ceramics. 
Anchor-Doubleday, New York, 1969. 

(2) Kingery, W. O.: Introduction to Cera¬ 
mics, John Wiley and Sons, New York, 
1960 . 

(3) The APRO Bulletin, jan.-jeb. 1970, si¬ 
de 1. (UFO-NYT nr. 6, 1970). 

Kilde: The APRO Bulletin, maj-juni 70. fpk. 


Af dr. Robert W. Johnson 

Dr. Johnson er direktør for Crystal 
Division, Materials Research Corp., 
Orangebur g, N.Y. og er rå giver for 
APRO i metallur giske spørgsmål. 

Vi er i gæld til dr. Walker for hans omhyg¬ 
gelige analyser af genstanden i denne sag. (Se 
artiklen ovenfor). Objektet havde en kerne 

bestående af en tråd. Denne har vist sig at væ¬ 
re lavet af en legering af jern og mangan. 
Rundt om denne var et lag af et trevlet, orga¬ 
nisk baseret materiale. Dette var derefter dæk¬ 
ket med et cylindrisk hylster, som man fandt 
ud af var kalcit, en form for kalciumkarbonat. 

Sammensætningen af trådkernen antyder et 
par mulige funktioner: At lede elektricitet, at 
påvirke et magnetisk felt ved dets egen mag¬ 
netiske værdi, at tjene som afstivningselement 
og muligvis kombinationer af ovennævnte. 

Som leder har en sådan legering udpræget 
modstandsevne. Hvis den er udformet som le¬ 
der, er modstandsevnen forsætlig, eftersom le¬ 
deres modstandsevne altid er så lille som mu¬ 
lig, med mindre en større behøves. Modstands - 
tråde bruges ofte til opvarmning. Hvis det var 
formålet her, ville den opnåede temperatur 
sandsynligvis ikke overstige 300 grader C, da 
hylsterets materiale sikkert ville ødelægges ved 
højere temperaturer. Det kan også have været 
brugt som et modstandselement, kun anbragt 
for at få det elektriske kredsløb til at fungere, 
ligesom en modstand i et fjernsyn. 

Jernmangan-legeringer har nogle karakteri¬ 
stiske magnetiske egenskaber. Da magnetiske 
virkninger ofte er set i forbindelse med UFO’er, 
får det én til at spekulere på, om den magne¬ 
tiske egenskab er den vigtigste, hvis dette virke¬ 
lig kom fra et UFO. Men det er vanskeligt at 
føre spekulationen videre, da vi ingen idé har 
om, hvordan magnetismen bliver anvendt i 
sådanne fartøjer. Den anslåede styrke af mag¬ 
netiske felter i forbindelse med UFO’er ligger 
også hinsides den gennem forskning erhverve¬ 
de viden om magnetiske materialer. Et hylster 
forekommer unødvendigt til magnetiske formål. 

Den mest gådefulde del af historien om gen¬ 
standen er, at den smeltede en del af den pla¬ 
sticæske, den var opbevaret i, skønt den for¬ 
modentlig ikke brændte de fingre, som lagde 
den i æsken. Måden energien oplagres på for 
at opnå dette er ikke indlysende efter beskri¬ 
velsen af tråden. Af grunde, som der i det føl¬ 
gende gøres rede for, kan det heller ikke for¬ 
klares ved hjælp af hylsteret. 

Dr. Walker har formodet, at kalcithylsteret 
oprindeligt kan have været kalciumoxyd, som 
reagerede med kulsyren i luften og dannede 


kalciumkarbonat, og under processen udvikle¬ 
de tilstrækkelig varme til delvis at smelte pla¬ 
sticæsken. En indvending mod denne hypotese 
er, at kalciumoxyd også skulle have reageret 
med vanddamp i luften og have dannet kal- 
ciumhydroxyd. Men man fandt intet kalcium- 
hydroxyd. En anden er, at hylsteret, hvis det 
gennemgik en sådan reaktion, sandsynligvis 
ville være smuldret på grund af den store for¬ 
andring af rumfanget, som materialet ville un¬ 
dergå ved denne reaktion. Et eksempel er den 
såkaldte „tin-pest“, hvor tingenstande kan bli¬ 
ve pulveriseret i kolde omgivelser på grund af 
strukturforandringer med store ændringer i 
rumfanget. 

Hvis vi antager, at hylsteret var kalcit fra 
starten, kan vi ikke bruge kemisk reaktions¬ 
varme som årsag til plasticæskens smeltning. 
I virkeligheden kunne den kemiske reaktions¬ 
energi kun smelte æsken, hvis den blev fri¬ 
givet ret hurtigt. Men en hurtig reaktion kun¬ 
ne kun finde sted, hvis der var en relativ høj 
koncentration af C0 2 til stede som brændsel 
for reaktionen. Ved normale atmosfæriske kon¬ 
centrationer af C0 2 ville den samlede varme 
sandsynligvis spredes over lang tid med kun 
en ringe stigning i temperaturen. Det fremgår 
heraf, at måden energien oplagres på, heller 
ikke kan forklares ved hylsteret. 

En vej til videre forskning kunne være at 
udsætte en prøve af kalciumoxyd for atmos¬ 
færen (i Arizona, så betingelserne m.h.t. fug¬ 
tighed er de samme) i et vist tidsrum, og der¬ 
efter analysere det. En anden forskningslinie 
kunne gå i retning af studier af legeringens 
magnetiske egenskaber. Dette skulle gøres ikke 
alene ved hjælp af almindelige, accepterede me¬ 
toder, men også med dristige, ukonventionelle 
tilnærmelser. F. eks. kunne forskeren prøve at 
se, om energi magnetisk kan oplagres i legerin¬ 
gen. Mange opdagelser, som er gjort ved til¬ 
fældigheder, ville man aldrig have fundet frem 
til forsætligt, fordi „sådan kan man da ikke 
bære sig ad“. 

The APRO Bulletin, sept.-okt. 1970. 

/BK. 

★ 

Piloter ser UFO'er 


GOLF KYSTHÆNDELSEN 1957 

af James E. McDonald 


Dette er et af de UFO-tilfælde, dr. James 
E. McDonald fremlagde under sin tale ved 
AAAS symposiet *) i Boston 27. dec. 1969. 

Lad os begynde med en kort gennemgang af 
dette interessante og besynderlige tilfælde. Et 
Air Force RB-47 fly, udstyret med ECM (Elec¬ 
tronic Counter-measures) udstyr og bemandet 
af seks officerer, blev den 19-20. sept. 1957 
„skygget** over en samlet strækning på mere 
end 960 km og et tidsrum på mere end 1 time, 
da det fløj fra nær Gulfport, Miss., gennem 
Lousiana og Texas ind i det sydlige Oklahoma. 
Det uidentificerede objekt blev flere gange set 
direkte af cockpit-mandskabet (som et intensivt 
hvidt og rødt lys), fulgt af jord-radar og op¬ 
fanget på ECM indikeringsudstyret i RB-47’en. 
Samtidig tilsynekomst og forsvinden fra alle 
disse tre fysisk forskellige „kanaler** markerer 
dette UFO-tilfælde som specielt interessant fra 
et videnskabeligt synspunkt. Tilfældet er be¬ 
skrevet som „Sag nr. 5“ i Condon-rapporten og 
er regnet for uforklaret. Ikke destomindre er 
ikke alle detaljer fremlagt i den (Condon s) 
rapport. 

1. Sammendrag af tilfældet 

Tilfældet er langt, kompliceret og fyldt med 
velunderbyggede fænomener som modstår for¬ 


*) AAAS er det amerikanske selskab til Vi¬ 
denskabens fremme. Vi har tidligere (i UFO¬ 

NYT nr. 3, 1970) bragt et referat fra mødet . 


søg på simpel forklaring indenfor videnskab 
og teknologi af i dag. RB-47 startede fra For- 
bes AFB, Topeka, på en sammensat mission 
indeholdende våbenøvelser over Texasgolfen, 
navigationsøvelser over den åbne golf og ECM- 
øvelser på tilbagevejen over Sydcentral U.S. 
Der var en seks mands besætning ombord, 
hvoraf tre var elektronisk krigsførelses office¬ 
rer, som betjente ECM-udstyret i flyets bageste 
del. Et af de virkelig interessante aspekter i 
dette tilfælde er, at elektromagnetiske signaler 
af tydelig radar-agtig karakter bestemt så ud 
til at blive udsendt af UFOet, samtidig med, 
at den ejendommelige opførsel det udviste ka¬ 
tegorisk udelukker, at det kan have været et 
almindeligt eller hemmeligt fly. 

Jeg har diskuteret tilfældet med alle seks 
besætningsmedlemmer: 

Lewis D. Chase, pilot, Spokane, Wash. 

James H. McCoid, 2. pilot, Offutt AFB. 

Thomas H. Hanley, navigatør, Vandenberg 
AFB. 

John J. Provenzano, operatør af anlæg 1, 
Wichita. 

Frank B. McClure, operatør af anlæg 2, 
Offutt AFB. 

Walter A. Tuchscherer, operatør af anlæg 3, 
Topeka. 

Chase var major den gang, jeg har glemt at 
få oplysning om 1957-graden for de andre. 
McClure og Hanley er i dag majorer, så de har 
muligvis været kaptajner eller løjtnanter i 1957. 
Alle var på den tid erfarne mænd. Forskere 
fra Condon-projektet talte kun med Chase, 

Boeing RB-47E stratojet. Denne rekognosce¬ 
ringsudgave har længere „næse t{ en B-modellen 
overfor. 


McCoid og McClure, fandt jeg ud af. Under 
min kontrol af tilfældet viste det sig nødven¬ 
digt at ringe til flere af dem mere end én gang 
for at fastholde nøglepunkter; ikke desto min¬ 
dre er hele tilfældet så sammensat, at jeg vil 
formode der stadig er bemærkelsesværdige 
punkter, som ikke er blevet klarlagt, hverken 
af Colorado-forskerne eller mig. Uheldigvis sy¬ 
nes der ingen mulighed for i øjeblikket at lo¬ 
kalisere det mandskab, der var indblandet i 
jord-radar observationerne, som stadig er en 
meget vigtig del af hele tilfældet. Jeg vil disku¬ 
tere dette punkt senere. 

Datoen for tilfældet 

Denne tur fandt sted i september 1957, lige 
før besætningens tilbagevenden til en euro¬ 
pæisk base. Under Colorado-forskernes ud¬ 
spørgning blev flyveoptegnelser efterset, og på 
grundlag af erindringen om, at denne tur fandt 
sted kort før afrejsen fra Forbes til Tyskland, 
(og nødvendigheden af, at datoen passede med 
en flyvning med den kendte art og rute) er 
datoen d. 19. sept. 1957 fremkommet. Usikker¬ 
heden om, hvorvidt det var tidligt den 19. 
eller tidligt den 20., er et forvirrende punkt, 
jeg først har bemærket under forberedelsen af 
disse noter. Derfor er jeg på dette tidspunkt 
ude af stand til at tilføje nogen opklaring i 
denne sag om datoforvirring, som findes i 
Thayers diskussion af tilfældet (CR side 136- 
138). Jeg skal prøve at undersøge dette i den 


nærmeste fremtid. I øjeblikket forringer det 
på ingen afgørende måde tilfældet. 

Hændelsen er beskrevet meget utilfredsstil¬ 
lende i Condon-rapporten. Læseren efterlades 
med den almindelige opfattelse, at de vigtige 
ting skete nær Fort Worth, et indtryk, der 
forstærkes af den kendsgerning, at både Crow 
og Thayer diskuterer meteorologiske data for 
kun den egn. Man efterlades også uden et klart 
indtryk af varigheden, hvilken i virkeligheden 
var over 1 time. Hændelsen involverede et 
ukendt flyvende objekt, som holdt sig til RB- 
47’en over mere end 960 km (ca. Kbh.-Paris 
o.a.). 

I det ene efter det andet af Condon-rappor- 
tens tilfælde afslører en nærmere undersøgelse 
at ret betydningsfulde dele af tilfældene er ble¬ 
vet tilsløret, udeladt eller i nogle tilfælde al¬ 
vorligt fejl gengivet. Jeg hævder, at dét at und¬ 
lade at informere læseren om, at dette specielle 
tilfælde spænder over en total-afstand på om¬ 
kring 900-1000 km og varede over 1 time, er 
en undladelse, som er vanskelig at retfærdig¬ 
gøre. 

Fra mine ni enkelte interviews med de seks 
besætningsmedlemmer har jeg samlet et billede 
af begivenhederne, der gør tilfældet endnu 
mere forbløffende end det ser ud ved læsning 
af Condon-rapporten - og selv i denne version 
er det forbløffende nok. 

Første signal 

Netop da flyet passerede Mississippi-kysten 
nær Gulf port observerede McClure, der be¬ 
mandede anlæg nr. 2, et signal nær kl. 5 (bag¬ 
ude til højre for maskinen). Det så for ham 
ud som et almindeligt signal fra en jord-radar¬ 
station, men svarede til en position ude i Gol¬ 
fen. Dette var faktisk starten på hele hændel¬ 
sen, men før vi fortsætter med detaljer, er der 
nødvendigt at vi gør os klart, hvad slags ud¬ 
styr vi taler om, efterhånden som vi følger 
McClures efterfølgende observationer. 

I tilfælde af krig, kan bombemaskiner, der 
trænger ind over fjendtligt territorium, blive 
hjulpet, hvis den ene eller den anden slags 
„elektronisk modforanstaltning (ECM-udstyr 
som det kaldes under ét) bliver sat ind mod 
fjendtlige jordradar-baser. Det første skridt i 

alle ECM-operationer er nødvendigvis at finde 
baserne og identificere et antal relevante tek¬ 
niske egenskaber ved anlægget, og ikke mindst 
dets position i forhold til flyets flyveretning. 
Det sidste er særlig simpelt i princippet, idet 
retningsviserantennerne blot samler det fjendt¬ 
lige signal op og på en kontrolskærm inde 
i rekognosceringsmaskinen viser en prik eller 
plet, som afmærker den relative position, sig¬ 
nalet kom fra. 

Det ECM-udstyr, der brugtes i RB-47 i 1957, 
er ikke længere hemmeligt. Apparat nr. 2, som 
McClure betjente, påpegede han og de andre, 
bestod af en ALA-6 retningsfinder med back- 
til-back antenner, indkapslet bagtil på under¬ 
siden af RB-47. Det roterede med enten 150 
eller 300 omdr./sek., mens det afsøgte azimuth 
(fra horisontalt til zenit og omvendt o.a.). Inde 
i flyet blev dets signaler behandlet i en APR-9 
radarmodtager og en ALA 5 analysator. Alle 
senere henvisninger til apparat nr. 2 omfatter 
dette system. Apparat nr. 1 omfattede et APD-4 
ret ni ngsviser-system med et par permanente an¬ 
tenner anbragt på hver vingespids. Provenzano 
var operatør af nr. 1. Tuchscherer var ved ap¬ 
parat nr. 3, hvis specifikationer jeg ikke under¬ 
søgte, da jeg ikke kunne finde noget, der viste, 
det var involveret i observationerne. 

Vi vender os nu til de første dele af UFO- 
episoden. McClure troede først, han havde en 
180° „tvetydighed" på sin skærm, hvilket vil 
sige at signalet, der aftegnede sig som en plet 
ved kl. 5 positionen, i virkeligheden kom fra 
kl. 11 positionen (altså forude til venstre), mu¬ 
ligvis fra jord-radar i Louisiana. Denne mis¬ 
tanke, fortalte han mig senere, blev midlertidig 
styrket, da han blev opmærksom på, at pletten 
bevægede sig opad på skærmen (det er vigtigt 
her og i senere citerede dele af sagen at forstå, 
hvordan et stationært jord-radar viser sig på 
ECM-skærmen, mens rekognosceringsmaskinen 
flyver i retning mod det: Forestil Dem, at jord- 
radaret i et givet øjeblik er lokaliseret i kl. 1 
positionen, hvilket er lidt til højre og forude 
for flyet (i dets bevægelsesretning). Efterhån¬ 
den som flyet flyver videre vil signalets for¬ 
hold til maskinen ændre sig støt, så det statio¬ 
nære punkt på jorden „ses" succesivt i kl. 2 
position, kl. 3 position, kl. 4 position osv. Kl. 



Boeing B-47E s tr ato jet. 32,3 m lang, 8,3 m høj 
og 33,4 m bred. 


12 (ret forude) er aftegnet øverst på skærmen, 
og kl. 3 er til højre etc. 

Således vil ethvert regulært signal fra et sta¬ 
tionært jord-radar bevæge sig nedad på skær¬ 
men, undtagen i de specielle tilfælde, hvor ra¬ 
dar-anlægget er ret forude eller ret bagude. 
Bemærk venligst, at vi her kun beskæftiger os 
med retnings viser-udstyr. Afstanden er ukendt; 
vi taler her ikke om et fly rada isæt, kun en ra¬ 
darfrekvens retningsviser. I praksis findes af¬ 
standen ved triangulering baseret på den kend¬ 
te flyhastighed og de efter hinanden følgende 
pletter på skærmen). 

Efterhånden som pletten fortsat bevægede 
sig opad, sagde McClure, syntes styrken af det 
indkomne signal og dets pulse ri ngska rakte ri¬ 
stik at bekræfte, at der var tale om en jord¬ 
enhed, der af en ukendt elektronisk årsag blev 
vist 180 grader forkert. Det var på 2800 Mhz, 
en almindelig frekvens for S-bånds-søgeradar. 

Ikke desto mindre måtte hans tidligere hy¬ 
potese opgives, da pletten, efter at have passe¬ 
ret kl. 12, fortsatte til kl. 11 og videre nedad 
i venstre side af skærmen. Det var klart, at in¬ 
gen 180 graders misvisning var i stand til at 
forårsage dette. Underligt nok var dette så 
unormalt, at McClure ikke tog det særlig al¬ 
vorligt og derfor ikke på dette tidspunkt om¬ 
talte det for cockpitbesætningen eller til sine 
kolleger ved de to andre modtagersæt. Dette 
„op-og-ned-ad-skærmen“ „kredsløb" af det 
ukendte blev kun set på ALA-6 sættet, så vidt 
jeg har kunnet fastslå. Havde ikke andet hændt, 
ville denne første og meget betydningsfulde 
del af episoden næsten sikkert været blevet 
glemt af McClure. 

Første visuelle kontakt 

Signalet svandt ind, mens RB-47 fortsatte 
nordpå mod det planlagte vendepunkt over 
Jackson, Miss. Denne opgave nødvendiggjorde 
simulerede bestemmelser af og ECM-oprationer 
mod Air Force jord-radarenheder langs hele 
denne del af flyveplanen, men en anden udvik¬ 
ling blandede sig i programmet. Kort efter, at 
de var drejet vestpå over Jackson, Miss., be¬ 
mærkede Chase hvad han først troede var lan¬ 
dingslysene på en anden jet, der kom imod 
ham fra nær kl. 11 positionen, cirka i samme 
højde som RB-47’en; men ingen sidelys var 
synlige, og det var et enkelt, meget klart hvidt 
lys, der nærmede sig hurtigt. Han havde lige 
advaret resten af besætningen om at være rede 
til pludselige undvige-manøvrer, da han og 
McCoid så lyset næsten øjeblikkelig ændre ret¬ 
ning og fare forbi, fra venstre mod højre, med 
en vinkelhastighed, som Chase fortalte mig 
han aldrig havde set opnået (ellers) i al den 
tid, han havde fløjet. Lyset gik fra kl. 11 po¬ 
sition til kl. 2 position med stor hast og var 
væk i et blink. 

Umiddelbart derefter begyndte Chase og 
McCoid at tale om det i det interne samtale¬ 
anlæg, og McClure, der genkaldte sig det usæd¬ 
vanlige 2800 Mhz signal, han havde set over 
Gulf port, nævnte nu for første gang denne 
mærkelige hændelse til Chase og McCoid. Det 
faldt ham da ind at sætte sit apparat, nr 2, til 
at afsøge feltet på 2800 Mhz. Under den første 


omdrejning, fortalte McClure mig, fik han et 
stærkt 2800 Mhz signal fra deres kl. 2 position, 
i den retning, hvor objektet var forsvundet få 
øjeblikke tidligere. 

Provenzano fortalte mig, at de kort efter 
havde checket anlæg nr. 2 på kendte jord-ra¬ 
darstationer for at sikre sig, at det virkede rig- 
tigt; og de fandt det i perfekt orden. Han prø¬ 
vede så med sin modtager nr. 1 og fik også 
signal fra kl. 2 positionen. Der bestod selv¬ 
følgelig den mulighed, at dette signal ved et 
sammentræf var fra et virkeligt radar på jorden 
og i den rette retning; men som minutterne gik 
og flyet fortsatte vestpå med over 900 km/t, be¬ 
vægede den relative retning til 2800 Mhz kil¬ 
den sig ikke nedad skærmen, men fulgte dem. 

Jord-kontrolradar involveres 

Dette førte hurtigt til at alle seks besætnings¬ 
medlemmer samlede al deres opmærksomhed 
om sagen; hændelsen er stadig klar i alles hu¬ 
kommelse, skønt deres genkaldelse af forskel¬ 
lige detaljer varierer med deres arbejde i flyet. 
Chase ændrede hastighed for at se, om retnin¬ 
gen ville ændre sig, men intet skete. Efter hun¬ 
drede og halvtreds kilometer på denne måde, 
hvor 2800 Mhz-kilden holdt fart med dem, 
kom de ind i det område, der var radar-dækket 
af Carswell AFB GCI (Ground Controlled In- 
tercept) enheden, og Chase bad dem over ra¬ 
dioen om at give besked, hvis der var anden 
lufttrafik nær RB-47'en. 

Carswell GCI kom øjeblikkelig tilbage med 
den oplysning, at der var øjensynlig et andet 
luftfartøj ca. 16 km fra dem i deres kl. 2 po¬ 
sition. (RB-47 blev utvetydigt identificeret af 
dets IFF signal (interception friend and foe = 
ven og fjende-adskillelsessignal, o.a.) det „an¬ 
det luftfartøj" blev registreret ved dets „skin 
paint" alene, dvs. ved direkte radarreflektion 
mere end over en IFF signalændrer, forklarede 
oberst Chase). 

Denne oplysning, fremhævede hver af dem 
over for mig på hver sin måde, gjorde dem for 
første gang en smule urolige. Jeg stillede Mc 
Clure et spørgsmål, som Colorado-forskerne en¬ 
ten glemte at stille eller ikke nævnte i deres 
rapport. Var radarsignalet på alle måder lig 

det, der kom fra et jord-radar? McClure for¬ 
talte mig, at dette var det, der forvirrede ham 
mest, dengang og nu. Alle radar-karakteristika, 
som han aflæste på sin ALA-5 pulsanalysator, 
var helt normale - det havde en pulsgentagel¬ 
sesfrekvens og pulsbredde som en CPS-6B og 
simulerede endog en „scan rate“ Men, pointe¬ 
rede McClure, dets styrke var så stærk, at „det 
skulle have hajt en antenne større end en bom¬ 
bemaskines for at udsende så kraftigt et signal ”. 

Og nu fik oplevelsen ved Gulf port en ny me¬ 
ning. Det op-skærm - ned-skærm strøg på hans 
nr. 2 modtager antydede, at kilden, forudsat det 
var den samme som nu også blev set af Cars- 
well GCI, havde fløjet i en cirkel rundt om 
RB-47en i 9-11 km højde, mens flyet bevæ¬ 
gede sig med ca. 900 km/t. 

Kort efter, at Carswell GCI begyndte at føl¬ 
ge de to objekter, RB-47 og det ukendte, be¬ 
gyndte endnu en betydningsfuld begivenhed. 
McClure bemærkede pludselig, at pletten be¬ 
vægede sig op-skærms og næsten samtidig, for¬ 
talte Chase mig, meddelte GCI, at det andet 
flyvende objekt var begyndt at bevæge sig frem¬ 
ad. Husk, at intet objekt var at se direkte; efter 
at være gået ud i kl. 12 positionen, mens det 
lynhurtigt bevægede sig foran flyets næse, hav¬ 
de intet lys været synligt. Det ukendte fortsat¬ 
te nu støt at bevæge sig frem til kl. 12 positio¬ 
nen, fulgt hele tiden af nr. 2 modtageren og 
på GCI skærmen i Carswell nær Fort Worth. 

Stor rød glød 

Så snart det ukendte nåede kl. 12 positionen, 
så Chase og McCaid pludselig en klar rød glød 
„større end et hus”, sagde Chase, lige foran 
dem, præcis i den retning, den passive radar¬ 
retningsviser, McClure passede, viste og præcis 
i den retning, skærmen nu viste. TRE UAF¬ 
HÆNGIGE SANSESYSTEMER gav i dette 
øjeblik øjensynlig ens besked: to par øjne, et 
jord-radar og en radar-retningsviser i flyet. 

Et af de vigtige punkter, Colorado-forskerne 
ikke afgjorde, omhandler spørgsmålet om, hvor¬ 
vidt det ukendte blev set på noget radarsæt 
ombord i flyet. Nogle af mændene mente, na¬ 
vigatøren havde set det på sit sæt, andre var 
usikre. Jeg fik endelig fat i major Hanley på 


Vandenberg AFB, og han informerede mig om, 
at gennem hele hændelsen, som han huskede 
tydeligt, prøvede han uden held at fange det 
ukendte på sit navigationsradar sæt (K-system). 

Jeg skal ikke opregne alle enkelthederne i 
hans forsøg og hans bemærkninger, men kun 
nævne resultatet af mine to telefonsamtaler med 
ham. Det vigtigste spørgsmål var, hvad slags 
rækkevidde, hans radarsæt havde. Hanley gav 
den relevante oplysning, at det lige kunne fan¬ 
ge en stor tanker af typen KC-97 på 6-7 km s 
afstand, når det blev brugt i „altitude-hold“ 
stilling, med antennen rejst i maksimumhøjde. 
Men GCI viste lige fra starten af og under ob¬ 
jektets sving til kl. 12 position, at objektet for¬ 
bi v tæt ved 16 km fra flyet. Derved viser dette, 
at Hanley ikke kunne opdage objektet på sit K- 
system navigationsradarsæt kun, at „det derude 4 * 
havde en radar-reflektionsevne („cross-secti- 
on“), der var mindre end 16 gange en KC-97’s 
(når objektet er at opfatte som et punkt aftager 
den reflekterende energi med et radar med af¬ 
standen 4 (7/ 18 ) 4 . ca. 1 / 1 q o.a.). Det ukendte 
gav et GCI „svar“, der angav en reflektions- 
evne som et almindeligt luftfartøj, fortalte 
Chase mig, hvilket stemmer med Hanleys mang¬ 
lende opdagelse af objektet. Condonrapporten 
giver det indtryk, at navigatøren opfangede det, 
men dette er ikke korrekt. Jeg har i mit arkiv 
mange maskinskrevne sider med noter om mine 
samtaler og kan ikke medtage alle de interes¬ 
sante detaljer her. Det er nok at nævne, at 
Chase nu gik til højeste tilladelige hastighed 
i håbet om at indhente det ukendte, men det 
blev blot hele tiden ca. 16 km forude, som GCI 
fortsat fortalte dem; det blev der som et klart, 
rødt lys ret forude, og det vedblev at vise sig 
som en klar plet øverst på McClure s ALA-6 
skærm. På denne tid var de godt inde i Texas, 
stadig i ca. 11 km højde og lidt over 950 km/t., 
da Chase så det begynde at ændre retning mod 
højre og styre mellem Dallas og Fort Worth. 

RB-47'en nærmer sig objektet 

Efter at have fået tilladelse fra FAA, som 
gav ham lov til at ændre sin flyverute og sik¬ 
rede, at anden jettrafik var ude af hans flyve¬ 
retning, fulgte han objektet i dets drejning og 

opdagede da, at han for første gang begyndte 
at nærme sig det. Næsten øjeblikkelig meldte 
GCI, at objektet stod stille på deres radarskærm. 
Chase og McCoid holdt øje med det, til de næ¬ 
sten nåede det. Chases genkaldelse af denne del 
af begivenhederne er meget klarere end Mc 
Coids. McCoid sad selvfølgelig bag Chase og 
havde et dårligere udsyn; han fortalte også, 
han lavede brændstof reserve-udregninger i be¬ 
tragtning af deres større brændstofforbrug i for¬ 
søget på at „skræmme" det ukendte, og han 
var nødt til at se op fra det oplyste cockpit og 
forsøge at se ud med mellemrum, hvorimod 
Chase i forreste sæde var i stand til næsten 
kontinuerligt at holde øje med det. 

Chase fortalte mig, at han anslog det til at 
være lige foran RB-47’en og bestemt lavere, da 
det på et øjeblik blinkede og var væk. I sam¬ 
me øjeblik annoncerede McClure over samtale¬ 
anlægget, at han havde mistet 2800 Mhz sig¬ 
nalet, og GCI meldte også, at det var forsvun¬ 
det fra deres skærm. Et sådan samtidigt tab af 
signal fra, hvad vi kan kalde tre adskilte „ka¬ 
naler" („sansesystemer" o.a.) er meget provo¬ 
kerende, meget forbløffende. 

Mens flyet var i et venstredrej (hvilket Chase 
bemærkede „skærer" 25-30 km af tophastig¬ 
heden) vedblev de at se tilbage og forsøgte at 
få øje på lyset igen. Og omkring halvvejs gen¬ 
nem drejet („hvorved flyet havde nået nær Mi¬ 
neral Wells, Texas", sagde Chase) så mændene 
i cockpittet pludselig det klart røde lys igen, 
bag dem i deres tidligere flyveretning, men ty¬ 
deligt lavere, og samtidig fik GCI et objekt 
igen og McClure begyndte at få et 2800 Mhz 
signal fra den retning! (Mens jeg hørte den 
ene efter den anden af mændene beskrive alt 
dette, prøvede jeg at forestille mig, hvordan 
det var muligt for Condon - i oktober 1967 
ved en plasmakonference i forbindelse med 
UFO-projektet - at kunne lytte, mens oberst 
Chase genfortalte alt dette, trække på skuldrene 
og gå ud). 

Efter tilladelse fra Carswell GCI til at lave 
den bestemt ikke-standardiserede manøvre: at 
dykke mod det ukendte, sænkede Chase RB-47' 
ens næse og nåede, huskede han, ca. 6 km høj¬ 
de, da lyset pludselig forsvandt, GCI mistede 
det på skærmen og McClure rapporterede tabet 


af signalet på modtageren! Trekanals overens¬ 
stemmelse igen. 

Med kun lidt brændstof ombord, steg Chase 
igen til 7,5 km og fløj nordpå mod Oklahoma. 
Han havde netop fået flyet på hjemkursen, da 
McClure fik en prik ret bagude og Carswell 
fortalte, at de igen havde et objekt, der fulgte 
RB-47’en på en afstand af ca. 16 km. 

Udsynet bagud fra topkuplerne på BR-47'en 
hindrede nu en let visuel check, især hvis det 
ukendte befandt sig lavere end flyet. (Chase 
anslog, at lyset var nær 4,5 km oppe, da han 
mistede det i dykket). Det fulgte dem til det 
sydlige Oklahoma og forsvandt så. 

2. diskussion 

Denne hændelse er et godt eksempel på et 
UFO-tilfælde, hvor observatørernes pålidelig¬ 
hed og sandfærdighed ikke kan betvivles, et 
tilfælde, hvor mere end én (her tre) informa¬ 
tionskanaler figurerer i hele observationen, og 
et tilfælde, hvor det rapporterede fænomen sy¬ 
nes at afvise forsøg på forklaring som et na¬ 
turligt eller teknisk fænomen. 

I Condon-rapporten er den første vigtige 
hændelse - hvor den ukendte 2800 Mhz-kilde 
synes at omkredse RB-47’en nær Gulf port - 
udeladt. I Condon-rapporten får læseren ingen 
antydning om at objektet fulgte med flyet mere 
end 1000 km og i mere end 1 time. Ingen klar 
rækkefølge af disse begivenheder gives, lige¬ 
som læseren ikke gøres opmærksom på alle de 
tilfælde af samtidig „tre-kanals" tilsynekomst 
og forsvinden, som både Chase og McClure 
lagde så stor vægt på i mine samtaler med dem. 
Men selv bortset fra disse grader af mangel¬ 
fuldhed, må enhver les ser af Condon-rappor¬ 
ten s beretning om dette tilfælde undre sig over, 
at en hændelse af denne slags kan forblive 
uforklaret og så alligevel til sidst sammen med 
andre uforklarede tilfælde i den rapport, blive 
behandlet som noget, der ikke fortjente yderli¬ 
gere videnskabelig opmærksomhed. 

Faktisk bedømmes forskellige hypoteser (ra¬ 
daruregelmæssigheder, spejlingseffekter („fata¬ 
morganaer")) i én del af Condon-rapporten, 
hvor dette tilfælde diskuteres separat (side 136- 
138). Men forslaget dér, om at et luftspejlings¬ 
lag („en inversion") i ca. 2 km højde måske 

kunne være ansvarlig for signalerne til Cars- 
well GCI, er fuldstændig uholdbart. 

I et af Condonrapportens tillæg fremkommer 
en lang, men irrelevant diskussion om reflek¬ 
ser af lyskilder på jorden p.g.a. unormal kraftig 
spejling. Faktisk har den så lidt sammenhæng 
med de virkelige omstændigheder i denne sag, 
at den ingen omtale fortjener her. Chases for¬ 
klaring fremhævede, at GCI radaret (-rene) 
havde hans fly og det ukendte objekt på skær¬ 
men over en total flyvestrækning af størrelses¬ 
ordenen adskillige hundrede km, inklusive en 
overflyvning, på kort afstand, af jord-radaret. 
Med så stor variation i radarstrålens indfalds¬ 
vinkel på enhver slags spejlingslag eller „duct“, 
uanset hvor kraftige de er, er muligheden for 
unormale spejlingseffekter - der kunne skabe 
et sammenhængende mønster af falsk ekko, der 
passede med de rapporterede bevægelser, til¬ 
synekomster og forsvinden af målet - uendelig 
lille. Og så meget mere i betragtning af de til¬ 
fælde af samtidig tilsynekomst og forsvinden 
på ECM-udstyret og via synlige udstrålinger fra 
det ukendte. 

At foreslå, som det er forsøgt gjort på side 
138 i Condon-rapporten, at „den røde gløden'* 
måske har været „en luftspejling af Oklahoma 
City**, når pilotens beskrivelse af det lysende 
objekt omfatter et stort antal forskellige syns¬ 
vinkler, inklusive to tilfælde, hvor han så det 
fra ret små vinkler, er fuldstændig urimeligt. 
Uheldigvis løber den slags tilfældige ad hoc 
(„lavet til formålet")-hypoteser - med næsten 
ingen hensyntagen til relevante fysiske over¬ 
vejelser - hele vejen gennem tilfælde-diskussio¬ 
nerne i Condon-rapporten, sommetider (skønt 
ikke i denne sag) lavet på grundlag af „for¬ 
klaringer", der er klart absurde. På side 265 i 
rapporten overvejes spørgsmålet, hvorvidt den¬ 
ne hændelse kan forklares som en „plasma-ef¬ 
fekt", men det afvises. Til sidst bliver denne 
hændelse betragtet som uforklaret. 

Bluebook ikke underrettet 

Colorado-forskerne fandt ingen bevis på, at 
en rapport om denne begivenhed nåede Pro¬ 
ject Bluebook (Det amerikanske flyvevåbens 
UFO-undersøgelsesgruppe). Dette kan være 
svært at tro for dem, der har det indtryk, at 


Air Force opmærksomt og udtømmende har 
undersøgt UFO-rapporter i de sidste 22 år. 
Men for dem, der nærmere har efterforsket un¬ 
dersøgelsernes virkelige standard, er mangelen 
på rapport om denne begivenhed ikke så over¬ 
raskende. Andre lignende tilfælde kunne næv¬ 
nes, og flere endnu, hvor de militære flybesæt¬ 
ninger valgte at spare sig selv for forhørsbe¬ 
sværet, ved end ikke at rapportere tilfælde lige 
så forbavsende som denne RB-47 hændelse. 

Men af størst interesse er det, at her har vi 
en velrapporteret, mange-kanals UFO-rapport 
med mange vidner, der faktisk kom fra Air 
Force selv, undersøgt af Condon-rapportens 
team, betragtet som uforklaret, og alligevel 
bliver den, i den endelige analyse, ignoreret 
af dr. Condon. Intetsteds i den del af rappor¬ 
ten, der er skrevet af forskningslederen, så me¬ 
get som hentyder han til denne interessante 
hændelse. 

Mit spørgsmål er, hvordan sådanne begiven¬ 
heder kan af fejes som noget, der ikke kræver 
yderligere videnskabeligt studium. For mig 
synes sådanne hændelser at skrige på det mest 
intensive videnskabelige studium - og så me- 
gete mere fordi de i virkeligheden er meget 
mere talrige end den videnskabelige „verden'* 
endnu har indset. Der er et videnskabeligt my¬ 
sterium her, og det bliver ignoreret og fejet ind 
under tæppet, det kraftigste og mest uberettige¬ 
de „fej" er kommet fra Condon-rapporten. 
„Uberettiget", fordi rapporten selv indeholder 
så mange videnskabeligt interessante, uf or kla¬ 
rede tilfælde (ca. 30 ud af 90 betragtede), at 
det er yderst vanskeligt at forstå, hvordan dens 
ledende forsker kan have fortolket indholdet 
af rapporten, som om det understøttede det 
synspunkt, at UFO-s tudier skulle ophøre. 

Fly in g Saucer Revieiv, maj-juni 70. /BN. 


For mange er det ligefrem en frygtelig 
tanke, at være tvungen til at tænke. 

Der sker også noget i Finland! 


I perioden fra oktober 1970 til januar 1971 
er der rapporteret et stort antal UFO-observa- 
tioner fra Finland. Vi bringer her et udpluk 
af disse rapporter og håber senere at kunne 
bringe flere enkeltheder. 

GENSTAND FOTOGRAFERET 
OVER HELSINGFORS? 

Den 15. oktober blev der, iflg. det finske 
månedsblad „Nyrkkiposti", fotograferet en ly¬ 
sende, oval genstand over Helsingfors’ centrum. 
Billedet, som er gengivet i tidsskriftets decem¬ 
bernummer, er taget fra en bil på en gade i 
byen. 

På billedet svæver den lysende genstand over 
taget på en 6-etages ejendom. Yderligere viser 
billedet en bil foran, en Simca med registre¬ 
ringsnummeret RP-529. Nu efterlyser tidsskrif¬ 
tet denne bils fører og passagerer, som må kun¬ 
ne bekræfte hændelsen. Man må spørge sig 
selv, hvorfor bladet ikke har henvendt sig i bil¬ 
registret, hvis man nu er så ivrig efter at få fat 
i vidner. . . Det oplyses, at bilradioen skal have 
været „død“ i ca. 1 minut under observationen. 

FLY FORFULGT AF UFO 

Den 29. november var et finsk trafikfly på 
vej mellem Helsingfors og Kuopio. Under tu¬ 
ren blev flyet forfulgt af et UFO i ca. et kvar¬ 
ters tid. På radarskærmen ved Rissalas Flyve¬ 
plads i Kuopio så trafikleder Kallo Lindén et 
„ekko“ på en afstand af ca. 3 km Det bevæge¬ 


de sig, iflg. radaret, i ca. 600 meters højde med 
en hastighed af 100 km/t. I henhold til Ho¬ 
vedstadsbladet var der i de nærmest foregåen* 
de uger indløbet flere rapporter om UFO’er i 
omegnen. Et selskab i en personbil på vej fra 
Raumo til Kuopio så en klar genstand i ca. 10 
minutter, mens bilen befandt sig nord for Jyvå- 
skylå. Selskabet søgte at fotografere fænome¬ 
net, men efter hvad vi har erfaret, lykkedes det 
ikke særlig godt. 

Ruten Helsingfors-Kuopio passerer egnen 
ved Heinola/Imjårvi, hvor den interessante ob¬ 
servation af en „UFOnaut" blev gjort den 7. 
januar 1970 (Se UFO-NYT nr. 5, 1970, siide 
191-196) Rissalas Flyveplads har også tidlige¬ 
re været udsat for såkaldte „spøgelser" („eng¬ 
le"). I april 1969 iagttog man på flyvepladsens 
radar syv UFOer i formationsflyvning. Et mi¬ 
litært Fuga-plan blev sendt op, men det lykke¬ 
des ikke for det at „indfange" genstandene. 

Ca. 2 minutter senere iagttog man samme eller 
en lignende formation over Vasa, ca. 300 km 
derfra! (Turun Sanomat, 12.12.70, Hovedstads¬ 
bladet, 13.12.70, m. fl.) 

UFO-Sverige har på forskellig vis søgt at få 
flere oplysninger vedrørende den interessante 
radarobservation, der jo oven i købet blev be¬ 
kræftet visuelt. Vi ved, at vore finske kolleger 
har kontaktet finske myndigheder (Rissala er 
en kombineret civil og militær flyveplads), men 
hidtil er det ikke lykkedes. Dog siger vore fin¬ 
ske kontakter, at man altid tidligere har fået 
svar, omend sent, på alle forespørgsler. 

STOR CIGARFORMET GENSTAND 

Den 12. december ved 17-17,30 tiden blev 
et klart lysfænomen betragtet på himlen over 
Varkaus og St. Michels-egnen i Finland. Lys¬ 
fænomenet for over byen Varkaus i kun hun¬ 
drede meters højde og var blot synligt i et par 
sekunder. Det var usædvanligt stort og cigar¬ 
formet. Den 12-årige skoleelev Oili Juvonen 
fra St. Michel har meddelt, at hun så genstan¬ 
den, da hun var på vej til skole kl. 7,30 om 
morgenen. Iflg. pigen mindene genstanden om 
Månen, men var større. 

Hov ed stadsbi ad et 13.12.70. 

Kredit: UFO-Sodertalje. 

KRAFTIGT LYSENDE - OG I LAV HØJDE 

Et klart og aflangt objekt fløj østpå i ca. 150 
meters højde over Kukeva, Kajana den 16. de¬ 
cember. Vagtmanden Mikko Moilanen, som så 
genstanden, fortæller, at lyset var så klart, at 
det oplyste hele området i nærheden. Han for¬ 
sikrer, at der ikke var tale om et stjerneskud 
eller et fly. 

Hovedstadsbladet 17.12.70. 

Kredit: UFO-Sodertalje. 

UFO EFTERLADER FARVET PLET I SNEEN! 

Den 3. januar 1971 ved 6-tiden om morge¬ 
nen iagttog flere personer i Saapunki, en by 
ca. 10 km nord for Kuusamo (ca. 40 km fra 
den finsk/russiske grænse) en lysende ildkugle, 
som i langsomt tempo bevægede sig ca. 1 km 
i en højde af 9-10 meter over trætoppene og 
derefter landede på gårdspladsen hos landman¬ 
den Mauno Takala. 

Landmanden og hans hustru var netop stået 
op. De sad og drak kaffe, i køkkenet, da det 
elektriske lys pludselig gik ud. I stedet fik de 
et kraftigt ildskær at se uden for vinduet. 
Gårdejer Takala beskrev det som „overnatur¬ 
ligt klart og blændende". 

Begge trak sig skræmt væk fra vinduet og 
begyndte at klæde sig på. Bagefter måtte de 
tage sig af gårdens dyr. Da de kom ud, var 
ildkuglen forsvundet. Først om eftermiddagen 
kiggede ægteparret nærmere på gårdspladsen. 
Sneen var farvet grøn på et ca. 2x3 meter stort 
område. (Størrelses-angivelserne varierer, sand¬ 


synligvis fordi visse målinger er foretaget sene¬ 
re). Den frosne sneskorpe var blevet forvand¬ 
let til „ispigge, der var hule". Man fandt til¬ 
med et trekantet aftryk i sneen. 

Kalle og Anna Saapunki bor ca. 300 meter 
fra ægteparret Takalas hus. Da de så det blæn¬ 
dende lysskær, troede de først at Takalas hus 
stod i brand. Mirja Saapunki, der bor ca. 1 km 
fra familien Takala, blev vækket af sin morgen¬ 
søvn af det kraftige lys. Ifølge samstemmende 
oplysninger fra øjen vidnerne (der skulle være 
ialt ca. 1 dusin), varede lysfænomenet ca. 1 mi¬ 
nut, steg derefter op på himlen og forsvandt. 

UFO-Oulu (Uleåborg) fik kendskab til hæn¬ 
delsen, og foreningens forskningsleder, ingeni¬ 
ør Ahti Kari vieri, besøgte stedet 6 dage efter 
hændelsen. Prøver, taget fra landingsstedet, er 
blevet analyseret, bl. a. ved Uleåborgs universi¬ 
tet. På universitetets institut for teknisk fysik 
konstaterede man, ved hjælp af røntgenspek- 
trografi, at snesjappet indeholdt uorganiske stof¬ 
fer som kalcium, kalium, kisel, jern, kul, titan 
og natrium. Kiselmængden var større end nor¬ 
malt. Eftersom prøverne ikke indeholdt andre 
mineraler og heller ikke sand eller støv, mener 
man at have konstateret, at titan’et stammer 
fra det fænomen, som blev iagttaget. Titan fo¬ 
rekommer bl. a. i meteoritter og månesten. Ved 
fortsatte undersøgelser forsøger man at opklare, 
om det titan, man har fundet, er opstået af me¬ 
tal. 

I de prøver, som blev undersøgt ved univer¬ 
sitetets botaniske institut, har man bl. a. kon¬ 
stateret planteceller, stivelseskorn og plantere¬ 
ster, som man ikke har kunnet identificere. De 
er ikke af samme art som de, der findes på det 
pågældende sted. Det farvestof, der blev ob¬ 
serveret på stedet, er antocyanin, et farvestof, 
som forekommer i væksternes blade og bark. 
Man antager, at stedet er blevet udsat for kort¬ 
bølge-stråling, der er trængt gennem snedæk¬ 
ket og har opvarmet jordoverfladen. På denne 
måde er antocyanin’en „dampet" op fra jor¬ 
den og har farvet sneen. Titanet har påvirket 
syreindholdet, hvilket har ført til, at farven er 
blevet ændret. Snesjappet på stedet var først 
grønt, for derefter at blive blågråt og siden 
gråt, siger ingeniør Karivieri. Farveændrings- 

fænomenet kan genskabes under labor otoriefor- 
hold, mener man. 

Karivieri siger: „På det sted, hvor UFOet 
landede, er sneen smeltet i ca. 20 cm’s dybde, 
med et flademål på 6 meters længde og 3,5 
meters bredde. Disse spor kan ikke være forår¬ 
saget af folk i byen. Kemiske analyser har vist, 
at der ikke er opstået forbrændingsspor efter 
fænomenet, hvorfor det ikke kan have været en 
lysbombe eller et apparat med almindelig 
brændstof -reaktor. 

Prøver, analyseret ved Oulu OY:s laborato¬ 
rium i Uleåborg, viser lavere PH-værdi (4,8) 
for prøver, der er taget ved selve landingsstedet, 
end for kontrolprøver (5,6-6,5) der er taget i 
forskellige retninger, 15 meter fra landings¬ 
stedet. Der er også sendt prøver til analyse i 
Stockholm og London. 

Selv doktor Birger Wiik, den kendte måne¬ 
stens-forsker, har analyseret en prøve. Dr. Wiik 
blev interesseret i sagen, da han troede, det 
kunne dreje sig om en meteorit. Ifølge dr. Wiik 
er smeltevandet fra stedet „almindeligt opvaske- 
vand“ og indeholder alt muligt, som man kan 
forvente at finde i opvaskevand, bl. a. tyttebær- 
skaller! (En ønskedrøm for fikse sensations¬ 
journalister). At prøven indeholdt titan over¬ 
rasker ikke dr. Wiik. Det findes overalt, siger 
han. Spektralanalyser af sorte partikler i prøven 
viste ikke noget nikkel, hvilket meteoritrester 
plejer at indeholde. Dr. Wiik tror, at lysfæno¬ 
menet den 3. januar var et helt almindeligt lyn 
(sic!) ... 

Ingeniør Karivieri pointerer, at dr. Wiiks 
teori er blevet kuldkastet af eksperterne. Det 
jævne og meget kraftige lysfænomen kan ikke 
have været hverken et lyn, et meteor eller en 
satellit-del. Trods den kraftige blæst bevægede 
genstanden sig mod vinden og kan derfor ikke 
have været en glødende gasmasse. 

UFO-lnjormation, jeb. 71, Morgenposten, 
Oslo, 30.1. m. //. jlOKj. 


ET ARSABONNEMENT PA UFO-NYT 
koster kun kr. 30,- 

- og som abonnent kan De købe kom¬ 
mende UFO-bøger til særpris! 


Nogle interessante finske observationer fra 
1969, der ikke tidligere har været omtalt på 
dansk, fortæller om „englehår 44 og aftryk på 
jorden. 

VAR DET KUN EFTERARSBLADE? 

En lørdag i august 69 så man ved middags¬ 
tid et mærkeligt fænomen i Pori’s Tenojoki. 

Nogle 5-7 cm lange og 2-3 cm tykke „gen¬ 
stande 4 4 dalede ned fra himlen. De reflektere¬ 
de sollyset højt oppe i luften, men blev matte 
og uigennemsigtige, da de faldt ned. „Gen- 1 
standenes 44 faldhastighed var stor, og de for¬ 
svandt fuldstændig sporløst, når de ramte jor¬ 
den. Nogle snese faldt ned i blomsterbede og 
på græsplæner med kun få meters mellemrum. 
Fænomenet efterlod ikke spor og var desuden 
lydløst. Der var flere øjenvidner til denne hæn¬ 
delse, og man undersøger stadig sagen, selv 
om man fra visse sider stempler begivenheden 
som forårsaget blot af nedfaldende løv. 

Et andet, lignende fænomen blev iagttaget 
i Kodisjoki den 6. oktober 69. Fra skolen her 
fortælles følgende: En lærer var denne dag kl. 

14 i gang med en gymnastiktime for 47 elever. 

De opholdt sig i skolegården, hvor det pludse- 
lig begyndte at „regne 44 med hundreder af 
trådlignende strimler. En del af dem lignede 
kugler med hale efter sig. Jo højere oppe strim¬ 
lerne befandt sig, desto længere så de ud til at 
være. Det særlige i sagen var, at de kun var 
synlige, hvis man iagttog dem mod sollyset. 

De faldt ned på trætoppe, på skolens tag osv. 
Eleverne fik dem tilmed på hænderne, og de 
satte sig fast på deres tøj. En dreng kastede en 
bold hen på en af „genstandene 44 Den gik itu, 
og noget stof, der var harpikslignende, sejt og 
elastisk, satte sig på bolden og fordampede ef¬ 
terhånden. Læreren mente, at de forsvandt efter 
2-3 timers forløb - lige så mystisk som de var 
kommet. En af lærerne i skolen havde taget en 
strimmel op for at opbevare den, men også den 
var forsvundet. Nogle af strimlerne havde no¬ 
get i retning af en spindelformet del for en¬ 
derne. 


Onsdag den 8. oktober 69 ved 20,30-tiden 
var seks drenge i alderen 13-16 år ude på en 


LYSKUGLE EFTERLADER RUNDE MÆRKER 

skovklædt skrænt ca. 60 meter fra bebyggelsen 
Vaajakoski, da de så et klart lysfænomen på 
himlen mod syd. Det var trekantet, med spidsen 
nedad, og befandt sig ca. 30 grader over hori¬ 
sonten. Lysfænomenet steg langsomt og for¬ 
svandt. Efter endnu et stykke tid så drengene 
ca. 180 meter borte i sydøst et klart, kugle¬ 
formet lys, som befandt sig i ca. 4 meters høj¬ 
de over jorden. Kuglens diameter var ca. 3-4 
meter. Ingen lyd hørtes, fænomenet varede kun 
knapt 10 sekunder, så forsvandt lyskuglen på 
den måde, at den ligesom slukkedes på stedet. 
Samtidig følte drengene sig meget bange. 

Næste dag blev stedet undersøgt af et med¬ 
lem af en finsk UFO-organisation, Toivo Lai- 
tinen, som nu opdagede nogle runde aftryk 
på jorden inden for et område på cirka 1,5 
meter i diameter. Aftrykkene var anbragt par¬ 
vis med 20 cm’s mellemrum, og var 5-6 cm 
dybe. Der fandtes ialt 4 par af disse aftryk. 
Det bør måske tilføjes, at der kun 83 meter fra 
observationsstedet går en højspændingsledning. 

Samme aften kl. 20,30 så fru Anja Rantanen 
og hendes mand gennem vinduet en klar lys¬ 
kugle. Efter deres opgivelser var den lige så 
stor som Månen og bevægede sig hen over him¬ 
len. De bor i Kanavuori, ca. 3 km fra det først¬ 
nævnte observationssted, Vaajakoski. 


Næste dag, den 9. oktober, så de samme dren¬ 
ge kl. 19,35 et lys på størrelse med en stor 
stjerne, der bevægede sig på mærkelig måde. 
Det fløj frem og tilbage en tid, og bagefter 
blev den til to lyskugler, der forsvandt til hver 
sin side. 

1969-observationerne er hentet fra det fin¬ 
ske UFO-tidsskrift Vimana nr. 3,69 og vi har 
fået hjælp med oversættelsen af en finsktalende 
UFO-forsker, der er bosat i Norrkoping, Sve¬ 
rige. Han skriver iøvrigt og spørger: 

Vet Ni dår i Danmark, att det utkom en ny 
svenska „UFOs på Finska Himlen". Den år 
skriven av en 24-årig studeranden, Tapani Ku- 
ningas. Matias Pååtalo har gjort teckningarna 
till boken. 

Boken lastes i Finlands Rundradio i forkor¬ 
tat form den 29. och 30 oktober 1970 i redak¬ 
tor J. Pakkanen’s program „Aktuelit Veten- 
skapligt". 

Kuningas har valt 70 UFO-fall til boken 
bland 1000 utforskade UFO-håndelser. Alla 
UFO-håndelserna i boken år enbart finska fail. 
Verket år kanske den intressantaste UFO-bok, 
som har publicerats i Scandinavien och bland 
dem intressantaste i Vårlden, eftersom den år 
begrånsat till en enda land". 


Mand blindet ved møde med UFO 


Mrs. Irene Granchi, APRO’s områdeforsker 
i Rio de Janeiro, Brasilien, har sendt os følgen¬ 
de detaljer om sine undersøgelser af en række 
sensationelle hændelser i Barragem do Funil, 
Fur na Electric Centers kraftværk i Itatiaia i sta¬ 
ten Rio: 

Almiro Martins De Freitas, 31 år, er gift, 
har tre børn og betragtes som ærlig og pålide¬ 
lig. Han er ansat som vagt ved kraftværket og 
dæmningen, som betragtes som nationalt sik¬ 
kerhedsområde og hvor de ansatte derfor bliver 
omhyggeligt undersøgt og bevogtet. 

Om aftenen den 30. august 1970 var De 


Freitas på sin sædvanlige post på kraftstationen 
ved skrænten af dæmningen. Kl. 21,45 så han 
en række på mindst femten blå og gule lys, og 
den blå farves skønhed gjorde et stort indtryk 
på ham. Lysene syntes at komme fra åbninger 
eller „koøjer" af eliptisk form og var ca. 1 me¬ 
ter i diameter. 

Efter at have forladt kraftstationen, hørte 
han en eksplosion, lysene gik ud nogle få se¬ 
kunder, og nu så han objektet i en afstand af 
ca. 50-60 m. Han krøb langs med dæmningen 
nærmere til objektet og kom til sidst så nær 
som ca. 15 m fra det. Formen bag lysene var 

en rektangel, meget lig en „flyvende vinge". 

Hans første reaktion var frygt, og han ville 
flygte; men objektet stod over dæmningen, og 
han huskede på, at hvis dæmningen brød sam¬ 
men, ville fire byer og tusinder af liv gå tabt, 
så han blev på stedet. 

Derefter trak han sit skydevåben og affyre¬ 
de et skud mod objektet. Lysene på det blev 
kraftigere og en larm som fra en jetturbine 
fyldte luften. Han affyrede endnu et skud fra 
sin dobbeltløbede 3 8 er riffel. 

Nu skød en blålig-sølvfarvet stråle ud af ob¬ 
jektet (han kunne ikke sige nøjagtigt hvorfra 
den kom - men det var enten fra undersiden 
eller fra det sted, hvor „koøjerne" sad) og han 
mærkede en kraftig varme på sin krop og en 
prikkende fornemmelse som når f. eks. en fod 
„sover". Han lukkede øjnene, og da han sene¬ 
re åbnede dem, kunne han ikke længere se. 

Da man senere udspurgte De Freitas, afslø¬ 
redes følgende: Lysene på objektet blev skifte¬ 
vis kraftigere og svagere på denne måde: gult, 
næsten hvidt, funklende blåt, gult, orange, gult, 
blåt osv. 

Andre vagter i området så også objektet og 
fortalte, at han affyrede et tredie skud, idet 
han skreg: „Se ikke derhen! Pas på! Strålen 
har blindet mig!" De hørte alle tre kugler ri¬ 
kochettere fra et eller andet. Da de andre nå¬ 
ede hen til De Freitas, kunne han ikke røre 
sig, og de havde vanskeligt ved at få ham ind 
i bilen, for at køre ham til hospitalet. 

Fjorten dage efter begivenheden, efter man¬ 
ge prøver, hypnotisk afhøring og behandling, 
fik De Freitas synet igen. Før den hypnotiske 
behandling havde De Freitas vanskeligt ved at 
finde hvile; bagefter sov og spiste han godt 
og syntes udhvilet og afslappet. 

Det lykkedes Mrs. Granchi at få et interview 
med den læge (Dr. Orlandino Fonseca), som 
behandlede Almiro, og som diagnosticerede 
blindheden som psykosomatisk, men ikke desto 
mindre fremkaldt af en virkelig oplevelse. 
Mens Almiro lå på Røde Kors hospitalet, hvor 
han blev kørt hen efter en første undersøgelse 
på Aeranautics Hospital, tog sikkerhedstjene¬ 
stens folk sig af ham, og han blev holdt iso¬ 
leret. 

Andre træk af interesse i sammenhæng med 


Almiro Martins De Freitas tilfælde er følgende: 

På det sted, hvor objektet efter sigende svæ¬ 
vede, og hvor der nyligt var lagt cement, der 
endnu var våd (det havde også regnet kraftigt), 
var cementen blevet hård, og rundt om dette 
sted var en tør cirkel. Nogle dage senere var 
cementen på dette sted ikke alene smuldrende, 
men der kunne også ses huller i den. 

Luftsfartsministeriet bekendtgjorde den 4. 
september, fem dage efter hændelsen, at sagen 
var under behandling og at resultaterne senere 
ville blive offentliggjort. 

Området er under sikkerhedsbevogtning, og 
cementen, hvor objektet svævede, er stadig rif¬ 
let og revnet. 

Almiro Martins De Freitas modtog et spørge¬ 
skema fra NASA (U.S.), som var blevet ud¬ 
fyldt af militære myndigheder i Brasilien. De 
Freitas blev også personligt nøje udspurgt af 
den brasilianske krigsminister. 

Der forekom andre UFO-observationer på 
Itatiaia-egnen, f. eks. følgende: 

En chauffør på en mælkebil, José Norberto 
de Lima, som kører mælk fra mejerier i Re- 
zende og Itatiaia til Cruzeiro, Sao Paolo, har 
så ofte set det samme som De Freitas og vag¬ 
terne fra Barragem do Funil, at han alvorligt 
har overvejet at sige sin stilling op på grund 
af den latterliggørelse, der måske bliver resul¬ 
tatet af offentliggørelsen af hans oplevelser. 

Vagter fra Barragem har set objektet siden 
De Freitas oplevelse og er bogstaveligt talt på 
panikkens rand. 

Den tredie september kom et objekt, der 
fremviste „hvidglødende lys" hen i nærheden 
af PAJEU Radios antenne, idet det udstrålede 
lyserøde, blå og røde lys; og mens det var der, 
var stationen ude af funktion nogle få øjeblik¬ 
ke. Kontrollen i tårnet havde åndsnærværelse 
nok til at tænde og slukke tårnets lys flere gan¬ 
ge, hvorefter UFO’et pludselig fløj bort mod 
Pica de Carapuca, 12 km borte, hvor det blev 
iagttaget - af næsten alle byens indbyggere - 
sammen med to andre UFOer, der fløj omkring 
på himlen. 

Samtidig mødte en bondekone i staten Belo- 
Horizonte, at hun var blevet forfulgt af et UFO, 
som udsendte kraftig varme mod hendes ryg. 

I en afstand af ca. 50 m lignede det en blå- 

hvid lampe. Da hun løb fra det, steg det op i 
luften og skiftede kulør fra blåligt til orange. 
Det fulgte efter hende i 20 m afstand og for¬ 
svandt til sidst. To timer senere led kvinden 
af en slem hovedpine, synsforstyrrelser og for¬ 
brændinger på ryggen. 

Den 5. september så fire vagter ved Funil- 
dæmningen et UFO, der udstrålede lys, samme 
sted, hvor Almiro Martins De Freitas havde 
sin oplevelse. Vagterne har fået forstærkning 
ved installationerne og fået instruks om ikke at 
skyde på UFOet. 


Den 6. september så seks vagter ved Funil- 
dæmningen et objekt med røde, gule og grøn¬ 
ne lys. Det blev observeret, mens det fløj fra 
bjergtop til bjergtop med ustadig flugt og til 
sidst tilsyneladende landede bag en flod i det 
fjerne. I sin kikkert så José Antonio Silva for¬ 
men af et firkantet objekt meget lig et vinge¬ 
løst fly. 

Vi kan ikke takke Mrs. Granchi nok for hen¬ 
des energiske forfølgelse af denne sag. 

The APRO Bulletin, sept.-okt. 70. /BK. 


Masseobservation på New Zealand 


Norman Alf ord, APRO’s repræsentant for 
New Zealand, har fremsat følgende resultater 
fra sin undersøgelse af en observation, der fandt 
sted den 7. maj 1970. 

Skoleleder W. Billing og adskillige af lærer¬ 
ne på Richmond School, Maraenui, såvel som 
omkring 400 børn, iagttog et fremmedartet him¬ 
mellegeme i omkring 20 minutter, nærmere be¬ 
tegnet fra omkring kl. 14,03 til 14,23. Billings 
opmærksomhed blev henledt på objektet p.g.a. 
den usædvanlige stilhed fra de sædvanligvis 
støjende børn. Billing forklarede, at børnene 
havde stoppet al leg og fascineret iagttog ob¬ 
jektet. 

Dagen var „skønt varm og solrig“, fortalte 
Mr. A. Conveny, en af lærerne. Objektet 
trådte frem i syd som et uigennemsigtigt „hul“ 
i den blå himmel, lavt i horisonten, med et af¬ 
langt eller ovalt ydre. Derefter syntes det at 
„tage sig sammen“ og bevægede sig over mod 
skolen, (som ligger nær Napier) for at standse 
lige „under solen“. På dette tidspunkt fremtråd¬ 
te objektet som „et stort vingeløst plan“, hvori 
solen reflekteredes. Billing og Conveny gæt¬ 
tede på at objektet holdt sig svævende mellem 
Westshore og Tongaio, og de fortalte, at de så 
en flyvemaskine lande på Napier lufthavn, me¬ 
dens objektet klart kunne iagttages. „Der var 
absolut ingen sammenligning mellem de to“, 
forklarede Billing. 


Efter at have holdt sig svævende i omkring 
10 minutter begyndte det fremmedartede ob¬ 
jekt at bevæge sig mod nordøst. På nuværende 
tidspunkt fremtrådte det som en rund bold, 
hvis centrum syntes at have en gennemsigtig 
glans. Da objektet bevægede sig væk fra obser¬ 
vatørerne, blev det igen fladere, og bevægede 
sig i en lige linie, indtil det fremtrådte som en 
klar stjerne. Derefter lyste det tilsyneladende 
op igen, „som en klar blå planet“, sagde Bil¬ 
ling, for atter at svinde ind, hvorefter det med 
stor hastighed forsvandt ud af syne. 

Billing udelukkede en ballon som en mulig 
løsning, p.g.a. genstandens skiften form fra 
rundt til oval og vice versa, som kunne tyde på 
en rund flad form. Yderligere tilføjede han, at 
objektet absolut gav udseende af at være mas¬ 
sivt og metallisk. 

Under et interview med Mr. Alf ord udtalte 
A. Conveny overraskelse over at så forholdsvis 
få mennesker havde set objektet (han følte at 
mindst halvdelen af Napier skulle have set det). 
Han sagde, at „her på skolen stod alle med 
åben mund og prøvede at udarbejde en logisk 
forklar ing“. Da han blev spurgt af en elev, om 
det var en flyvende tallerken, svarede han be¬ 
kræftende, da han ikke kunne give andet svar. 

Mr. Conveny indrømmede, at han før denne 
oplevelse havde været skeptisk med hensyn til 
spørgsmålet om UFO er. På et spørgsmål fra 

Alford om en sammenligning mellem objektets 
tilsyneladende størrelse på himmelen og en 
genstand i en arms længde, svarede Conveny, 
at det var enormt - som en basketball i en 
arms længde, da det ændrede form fra oval til 
rundt. Con venys egne ord til Alf ord var, at det 
syntes at være „noget uden for denne verdens 
begreber, - noget fra en anden dimension“. 

Mr. Alf ord telefonerede til National Air¬ 
ways Corporation’s kontorer i Napier, i et for¬ 
søg på at få sagen bekræftet. De foreslog ham 
at ringe til kontroltårnet, for derigennem at 
finde frem til kaptajnen af den flyvemaskine 
der landede, medens observationen fandt sted. 


Alf ord satte sig derefter i forbindelse med kon¬ 
troltårnet, hvor han blev afvist med den op¬ 
lysning, at han skulle have tilladelse fra Wel- 
lington, for at få de omtalte oplysninger. Til¬ 
bage i kontorerne i Napier foreslog man ham at 
kontakte landingsbanen, hvilket han gjorde. 
Dér fortalte en talsmand ham, at kaptajnens 
underskrift var ulæselig. Alf ord føler, ligesom 
personalet på APRO, at embedsmænd på lan¬ 
dingsbanen skulle have haft optegnelser over 
hvilken maskine, der landede på omtalte tids¬ 
punkt, og hvem kaptajnen var. 

Kilde: The APRO Bulletin, 
maj-juni 1970. /PK. 


Rapport langvejs fra... 


En norsk, tidligere sømand har sendt 
os et brev om en interessant observa¬ 
tion, han i 1958 havde på Cuba. Af¬ 
snittet om begivenheden følger her 
i ordret oversættelse: 


„En søndag aften i 1958, lå jeg med en norsk 
båd i en lille havn, der hedder „Puerto de Ma- 
natti“ på Cuba, hvor vi lastede sukker. Denne 
særlige søndagsaften havde jeg vagt i maskinen. 
Under en pause i mit arbejde var jeg oppe på 
dækket for at få mig en cigaret. Jeg traf et par 
andre skibs-kammerater samt dæksvagten, som 
jeg slog en sludder af med. Da! med ét, så vi 
en lysende „ting“, som kommer svævende mod 
skuden. Denne lysende cirkel så ud som en ly¬ 
sende kugle, eller som et fly, der går ind til 
landing! Ca. 2-3 km fra skuden stopper denne 
„tingest" op og står helt stille i luften, samtidig 
med, at den dæmper lyset ned, omtrent til intet. 
Her må også nævnes, at vi ikke kunne se no¬ 
gen konturer af „det som måtte være rundt om" 
lyset. Kuglen stod stadig stille i ca. 5 minut¬ 
ter. 

Så pludselig (stadig med neddæmpet lys) sti¬ 
ger den op til et par hundrede meter, og med 
en forfærdelig fart farer den ud mod horison¬ 
ten. 

Fra start, til den forsvandt, kan jeg tænke 


mig det tog y 2 minut eller mindre. Men det 
mærkelige er, at vi ikke kunne høre hverken 
motorlyd eller susen af luftmodstand". 

Rapporten har ikke tidligere været offent¬ 
lig! 01 ^ da vidnet ikke har vidst, hvor han 
skulle henvende sig, før nu. 

flOKj 


KORT FOR HOVEDET 

Den seriøse australske UFO-organisation 
UFOICs Newsletter fra december 1969 med¬ 
deler: En Gallup undersøgelse i Australien vi¬ 
ser, at der nu er 39 pct., der tror på UFO’er, 
og 39 pct., der ikke gør det. 22 pct. ved ikke. 
I 1966 var der 35 pct. for, 42 pct. imod og 23 
pct. ved ikke-stemmer. 

(Melbourne Herald, 7. okt.) jlOKj. 

Molekyler mellem stjernerne 


Astrokemikerne i arbejde 

Videnskabsmænd troede engang, at det ud¬ 
strakte rum mellem stjernerne var totalt blottet 
for stof af enhver art. Men i de sidste 10-20 
år har de været tvunget til at forandre opfat¬ 
telse. Foruden at tilstedeværelsen af brint og 
andre jordiske elementer er blevet fastslået med 
radio- og optiske teleskoper, har astronomerne 
fornylig opdaget et antal sammensatte mole¬ 
kyler i det interstellare rum: Vand, ammoniak, 
formaldehyd og par af brint- og iltatomer, som 
er ingredienser i mange andre kemiske forbin¬ 
delser. Nu er listen igen blevet udvidet. For¬ 
skere fra Bell Telephone laboratorierne har op¬ 
daget store kvantiteter kuls tof-monoxyd i enor¬ 
me gas- og støvskyer i Mælkevejen. 

Studiet af interstellart stof - en nyligt op¬ 
dukket gren af astronomien, kaldet astrokemi - 
er afhængigt af en fundamental tilstedeværelse 
af molekyler. Når de bombarderes med strå¬ 
ling fra stjernerne, opfører de sig på en ganske 
særlig og forudsigelig måde: De udsender elek¬ 
tromagnetiske bølger på karakteristiske frekven¬ 
ser. Opfanget på radioteleskoper er disse bølger 
de „fingeraftryk^, som videnskabsmænd bru¬ 
ger til at identificere interstellare molekyler. 
Kulstof-monoxyd molekyler sender f. eks. på 
noget så utroligt som 115 milliarder hertz (115 
milliarder perioder pr. sekund). 

Ingen tvivl mere. Indtil fornyligt var radio- 
teleskoper ikke indrettet til at opfange så høje 
frekvenser, men Bell forskerne - Arno Penzias, 
Robert Wilson og Keith Jefferts - fik betime¬ 
lig bistand: Et nyopfundet telefon-transmissi¬ 


onsapparat, som kan omdanne frekvenser i mul- 
timilliard-hertz klassen til radiofrekvenser på 
ca. 100 millioner hertz, der er lettere at opfan¬ 
ge. Efter at have afpasset dette apparat til 
National Radio Astronomy Observatory’s 36- 
fod skålantenne i Arizona’s Kitt Peak, sigtede 
videnskabsmændene mod den fjerne Oriontåge, 
et område med lysende gasser mere end 1.600 
lysår borte, et yndet mål for molekyle jægere. 

Der kom næsten øjeblikkelig svar. Wilson 
husker tydeligt, at han kastede et blik på skær¬ 
men til det tilsluttede oscilloskop og så „en 
plet, der ikke havde været der før “ Da anten¬ 
nen blev flyttet en lille smule, forsvandt plet¬ 
ten. Videnskabsmændene turde næppe tro de¬ 
res egne øjne. Skønt udstyret lige var sluttet 
til, svarede det allerede kraftigt på 115 milli¬ 
arder hertz - kulstof-monoxyds fingeraftryk. 
Kulstof-monoxyd signalerne er faktisk så kraf¬ 
tige, siger Jefferts, at de næsten „hopper op og 
bider os“. Den sidste lille tvivl forsvandt to¬ 
talt i de næste par nætter. Da de flyttede tele¬ 
skopet til andre dele af Mælkevejen, fandt 
astrokemikerne mindst ti tåger, som indeholder 
almindeligt kulstof-monoxyd; flere af disse in¬ 
deholdt desuden isotoper af gassen, fandt man 
frem til. Dertil viste to tåger afgjorte spor af 
cyan, en forbindelse mellem kulstof og kvæl¬ 
stof, som man allerede optisk havde opdaget 
langt borte i Mælkevejen. „Vi fik det til at se 
så let ud,“ siger Penzias i spøg, „at jeg er ved 
at være bange for, der slet ingen molekyler 
bliver at finde i rummet for vore efterfølgere/‘ 

Stjernetåge-støv 

Faktisk har dette arbejde en lovende fremtid. 
Foruden at oplyse om stjerne-evolutionens ind¬ 
viklede mekanismer og opbygningen af ele¬ 
menter, kunne det levere vigtige oplysninger til 
forståelse af universets oprindelse. Ved at må¬ 
le virkningen på interstellare molekyler af den 
såkaldte baggrundsstråling (som man tror er 
de svage rester af den store eksplosion som, 
ifølge en af teorierne, skabte universet) kan 
astronomerne måske lære mere om ureksplo¬ 
sionen. Og mest interessant af alt, molekylerne 
kunne give drilagtigt bevis for opbygning af 
liv, langt borte fra Jorden. 

Indtil de opdagede de sammensatte interstel¬ 
lare molekyler var astronomerne overbevist om, 


Cisco Grove - mareridtet 

Vi lovede - i forbindelse med omtalen 
i nr. 1, 1971 (side 25-27) - at søge sup¬ 
plerende oplysninger om ovennævnte sag. 
I et brev til os meddeler underdirektøren 
for APRO, Richard Greenwell, at dr. Ja¬ 
mes Harder (hvis indlæg på UFO-sym- 
posiet vi bragte i nr. 5, 1970) havde fo¬ 
retaget yderligere undersøgelser af Cisco 
Grove-sagen, men at der ikke var blevet 
udsendt nogen officiel rapport. „Sagen 
står som beskrevet; der er intet, der tyder 
på svindel. Tværtimod synes vidnet at 
være en yderst ansvarlig person, der ikke 
har ønsket nogen form for publicity/* 

red. 


KORT FOR HOVEDET 

- FRA RUSLAND 

Den 16 juli 1960 så geologen N. Socheva- 
nov en orange diskos, hvis diameter var 50 pct. 
større end Månens, bevæge sig mellem bjerg¬ 
toppene nær byen Koklal i Kasakhstan. 

UFO-INFORMATION nr. 8, 1970. 

/IOKj. 


at ultraviolet og kosmisk stråling hurtigt ville 
nedbryde alle omstrejfende organiske moleky¬ 
ler, der dannedes ude i rummet. Nu ved de, at 
sådanne molekyler - som er afgørende for jor¬ 
disk liv - kan overleve mellem stjernerne, til¬ 
syneladende afskærmet af stjernetåge-støv. I 
virkeligheden mener radioastronom David Buhi, 
som var blandt dem, der sidste år fandt for¬ 
maldehyd, at organiske molekyler forekommer 
i betydelige mængder i det interstellare rum. 
Hvis det er tilfældet, siger han, kan „liv, som 
vi kender det“ meget vel have udviklet sig 
hvor som helst mellem de 100 milliarder stjer¬ 
ner i Mælkevejen. 

E.f./BK. 

* 

Hvornår går 
den næste »bus«? 

Raketmoder og -barn 

Hægtet tæt sammen ligner de to store ra¬ 
ketter en hvalmoder, der bærer sin store unge 
på ryggen. Efter at de har løftet sig op fra af¬ 
skyd ningsrampen, bliver deres stilling endnu 
mere usædvanlig. I en højde af ca. 70 km ud¬ 
løser moderskibet sit afkom; ført af en besæt¬ 
ning på to mand dykker moderskibet så tilbage 
mod Jorden, idet det bruger sine hjælpejetmo¬ 
torer og små finnelignende vinger til at fore¬ 
tage en landing ligesom et almindeligt fly. Den 
mindre raket fortsætter med at stige, indtil den 
når et parkerings-kredsløb i ca. 185 km s højde. 
Efter én jordomkredsning fortsætter den sin 
stigning, nærmer sig forsigtigt sit mål, og går 
så i dok på en stor, langsomt roterende rumsta¬ 
tion. Så snart passagererne - adskillige viden- 
skabsmænd og ingeniører, to kongresmedlem¬ 
mer, en læge og en journalist - er gået fra bor¬ 
de gennem en luftsluse, gør skibet sig fri fra 
stationen, falder tilbage mod Jorden og går 
igen ind i atmosfæren i en vinkel med næsen 
60 grader opad, hvorved den hurtigt kommer 
til at flyve langsommere. Ligesom moderskibet 
starter den sine jetmotorer, der er skjult i ha¬ 
len, og flyver til landing på en almindelig lan¬ 
dingsbane. 

En genopførelse af 2001: En rum-Odyssé? 
Ikke helt. Selvom det lyder som en fremtidsno¬ 
velle, er denne rejse nærmere virkeligheden end 
selv drejebogsforfatteren kan forestille sig. I 
virkeligheden er NASA-funktionærerne så iv¬ 
rige med at fortsætte med udviklingen af den 
første rumbus, der kan bruges igen, at en for¬ 
søgsflyvning måske kan foretages inden fem 
år. 

En fornuftig investering 

Det vil blive en dyr tur. Ved den tid, da den 
første rumbus virkelig vil flyve af sted, vil 
hele regningen sandsynligvis beløbe sig til 
mindst 45 milliarder kroner. Men rumforsker¬ 
ne tror, at investeringen kan betale sig i det 
lange løb. Ved at udelukke behovet for besvær¬ 
lige landinger i Stillehavet og ved at lade de 
dyre metaller blive brugt igen i måske 100 
flyvninger, vil rumbusserne helt sikkert redu¬ 
cere udgiften til at sende mennesker og ma¬ 
teriel ud i rummet. Prisen for at sende 1 kg i 
kredsløb med en éngangs Saturn 5 raket ligger 
på ca. 15.000 kr., hvorimod kiloprisen falder 
til ca. 750 kr. for en rumbus. 

Den første amerikanske rumstation, Skylab 1, 
som forventes at blive opsendt med tre mand 
om bord sidst i 1972, vil ikke kræve en rum¬ 
bus. Løfteraketten vil blive en Saturn 5, der er 
tilovers fra Apolio programmet. Imidlertid by¬ 
der kun rumbusser på en virkelig økonomisk 
metode til at sørge for proviantering og ud¬ 
skiftning af besætning på større rumstationer 
som f. eks. tolvmandsbesætningen på det om¬ 
kredsende laboratorium, der er planlagt til sidst 
i 70-erne. Russerne ventes også at ville benytte 
rumbusser til betjening af deres rumstationer. 
Teorien kendt af nazitidens raketforskere 

I teorien skulle rumbusser være forholdsvis 
lette at bygge. Det vigtige „løfte- og glideprin- 
cip“, ved hjælp af hvilket en raket kan flyve 
op i rummet og vende blidt tilbage til Jorden, 
var kendt af de nazistiske raketforskere, som 
agtede at bruge det under 2. verdenskrig til at 
sende missiler med vinger på bombetogter over 
Atlanten. Men teori kan være vanskelig at om¬ 
sætte i praksis. Ethvert vellykket pendulfartøj 
må eje de vigtigste egenskaber fra både hurtig¬ 
gående raketter og almindelige luftfartøjer. Det 
må for eksempel være i stand til at operere i 


verdensrummets vacuum, at modstå den bræn¬ 
dende hede ved nedstigningen gennem atmos¬ 
færen og kunne lande med 225 km/t. 

Sådan et alsidigt fartøjs udseende kunne ha¬ 
ve mange former. Men NASA hælder allerede 
mod anvendelse af en konstruktion, der ser ud 
som en krydsning mellem en Saturn 5 og krop¬ 
pen fra et 747 jetfly. Både løfteenheden, som 
kan sammenlignes med en ordinær rakets før¬ 
ste trin, og det mindre kredsløbsfartøj må have 
korte vinger og en høj hale med raketmotorer 
ligesom de formodentlig vil have jetmotorerne 
monteret i halen på deres lange skrog. 

Militær interesse for bussen 

Som NAS As ikke-betalende partner i pro- 
jektet kan flyvevåbnet måske presse på for at 
få en mere elegant konstruktion. Mens NASA 
vil være tilfreds med en rumbus, der kan flyve 
ca. 370 km til hver side af dens fastlagte ind¬ 
flyvningsbane, ønsker flyvevåbnet dens række¬ 
vidde øget til 2700 km, selv hvis det skal gå ud 
over nyttelasten. Grunden er at dets eget be¬ 
mandede rumlaboratorium blev annulleret på 
grund af budgetvanskeligheder, og derfor ser 
militæret anvendelsesmuligheder i rumbussen - 
for eksempel som et recognosceringsfartøj eller 
„satellit-jagermaskine“. Forståeligt nok ønsker 
flyvevåbnet, at rumbussen skal være i stand til 
at nå venligtsindede lufthavne i næsten hvilken- 
somhelst nødsituation. 

Springbræt for Marsture 

Hvordan den endelige udformning end bli¬ 
ver, er rumbussen uden tvivl et afgørende trin 
i yderligere bemandet udforskning af rummet. 
Enhver bemandet ekspedition - til Mars for ek¬ 
sempel - ville sandsynligvis begynde med en 
sammenkobling af store rumfartøjer, der byg¬ 
ges ved hjælp af materialer bragt op af rum- 
busser. Ved at bruge denne teknik kan NASA 
undgå at bygge de upraktiske og enorme ra¬ 
ketter, der er nødvendige for at starte direkte 
fra jorden. Wernher von Braun, NASAs nye 
chef for langtidsplanlægning, er således en af 
de mere begejstrede fortalere for rumbussen. 
Udviklingen af et sådant fartøj, siger han, er 
„et af de mest spændende og på samme tid 
vanskeligste problemer, NASA er ved at gå 
i lag med.“ Ej/B.S. 

Dette foto, taget af Alan S hep ard (han har sørget for at /J sin egen skygge med) vi¬ 
ser lidt af det landskab med store stenblokke, Apolio 14’s mandskab fandt lige nord¬ 
vest for landingspladsen i Fra Mauro. 

Hypoteser og viden 
om vor nabo i rummet 


VARMT I MANENS INDRE? 

Efter langsommeligt at have analyseret de ca. 
35 kg sten og støv, som blev bragt hjem fra 
Stormenes hav med Apolio 12 for over et år 
siden, samledes 714 videnskabsmænd i januar 
til NASA’s anden store månekonference. Man 
var enige om, at månen ikke er den kolde, ufor¬ 
anderlige klippeblok, som nogle har formodet. 
Den er tilsyneladende stadig varm inden i, den 
har tidligere været geologisk aktiv, og overfla¬ 
den undergår måske endda stadig mindre for¬ 
andringer. 

Måske det mest direkte bevis for denne mo¬ 
derne opfattelse af den gamle måne, var op¬ 
dagelsen af små glasagtige partikler i overfla¬ 
den. Indtil for kort tid siden havde videnskabs- 
mændene kun identificeret ganske lidt fra må¬ 
nens overflade fra dens allerøverste sønder- 
brudte „muldlag". Men Paul Gast, som er chef 
for videnskabsmandene ved Manned Space- 
craft Center i Houston, og med ham mange 
andre, synes overbevist om, at de i Apollo 12 
prøverne har fundet stykker af månens under¬ 
grund, som er kastet op ved meteornedslag. 

FAST KERNE, SIGER EN FORSKER 

Et andet bevis på, at månen er lagdelt, er 
kommet pr. radio fra det opstillede magnetome¬ 
ter. Dette måler ændringer i magnetfeltet, som 
bliver induceret omkring månen af solvinden, 
dvs. den strøm af ladede partikler, som kommer 
fra solen. Fordi magnetometermåli ngerne også 
giver oplysninger om månens egen indre kon¬ 
duktivitet („magnetiske påvirkelighed"), satte 
de Dr. Charles Sonett fra NASA’s Ames Re¬ 
search Center i stand til at vurdere ret præcist, 
hvordan månens indre ser ud. 

Efter Dr. Sonnett’s mening har månen en 
kerne, ca. 2800 km i diam. Til forskel fra jor¬ 
dens kerne, er denne ikke smeltet, og har sand¬ 
synligvis aldrig været det. Sonett mener, at den 


består af en klippe, som ligner den jordiske 
oli vin som er rig på jern, og som også findes 
i meteoritterne. Omkring denne kerne findes 
en ca. 95 km tyk overgangszone eller nedre 
kappe, som består af en blanding af olivin og 
en basalt-lignende klippeart, som formodentlig 
er dannet af smeltet materiale. Oven på dette 
kommer den 240 km tykke øvre kappe, et lag 
af ren basalt, hvori der måske har været kon¬ 
vektionsstrømme - strømninger, som groft set 
ligner dem, som forekommer i kogende havre- 
grød. 

Selve den øverste skorpe er formodentlig ret 
tynd, men mens opdelingen er foregået i den 
flydende periode, har jordens tyngdekraft truk¬ 
ket noget af det tungere materiale mod den 
side af månen, som vender imod jorden. Der¬ 
for er skorpen på denne side tyndere end på 
bagsiden. Netop denne uens fordeling af skor¬ 
pen var for Mineralogen Joseph Smith fra Uni- 
versity of Calif. grunden til, at der mangler 
have på månens bagside. Man mener, at disse 
store områder er store lavaudbrud, som er frem¬ 
kommet, når månen er stødt sammen med kæm¬ 
pemeteorer. På bagsiden, hvor skorpen er tyk¬ 
kere, vil det være sværere for meteorer at slå 
igennem ned til lavalagene. 


„ELENDIGT HAVEARBEJDE" 

Også månens „muldlag" gav nogle over¬ 
raskelser. Da man undersøgte en 40 cm lang 
borekerne, fandt man 10 skarpt afgrænsede 
lag. Dette viser, at den kværnende og pulveri¬ 
serende effekt - den såkaldte „månekultive¬ 
ring" (lunar gardening) som skyldes nedslag 
af småmeteoritter - i hvert fald i nogle om¬ 
råder foregår meget langsommere end man 
ventede, således, at de forskellige lag har fået 
lov at danne sig uforstyrret i lange tidsperioder. 
Kemikeren Edward Anders fra Chicago siger: 

„Hvem der end har ansvaret for at kultivere 
månen - så gør han det ikke særlig godt". 

Som forventet viste måneklipperne intet tegn 
på liv eller på koncentration af organisk ma¬ 
teriale. „Dette er det reneste stof, man over¬ 
hovedet kan finde", sagde Geoffry Eglinton 
fra Bristols universitet. Man fandt heller ikke 
noget tegn på vand, eller på, at der nogensinde 
har været noget. Dette fik en af videnskabs- 
mændene til at sige, at månen er en million 
gange så tør som Gobi Ørkenen. 


- men russerne 
siger: 

„Der er måske is!" 


Moskva. Det er muligt at den vandmangel, 
som man hidtil har anset for en af de væ¬ 
sentligste hindringer for menneskers ophold på 
Månen eller Mars gennem længere tid, slet 
ikke er nogen hindring! 

De seneste sovjetiske undersøgelser tyder på, 
at der muligvis findes is på eller umiddelbart 
under overfladen på begge disse himmellege¬ 
mer. 

En amerikansk astrofysiker, Gold, fremsatte 
for nogen tid siden den hypotese at vanddam¬ 
pe fra Månens indre fryser til is, før de når 
overfladen, måske i en dybde af 800 meter. 
De seneste målinger, som er foretaget af den 
sovjetiske astronom Vsevolod Troitskij, viser 
temperaturer på omkring 30 grader under nul¬ 
punktet i blot nogle få meters dybde. I den 
varme, der opstår, når det er dag på Månen, 
vil noget af denne is smelte og blive til vand. 
Et lignende lag af „underjordisk" is findes 
muligvis også på Mars. Målinger af temperatu¬ 
rene under overfladen på Mars, viser omkring 


90 grader under nul på nogle få meters dybde. 

I områderne omkring Månens poler kan det 
meget vel tænkes, at en del af isen findes oppe 
i selve overfladen. Kraterne i disse områder er 
så dybe, at solstrålerne aldrig når bunden. Da 
temperaturerne der må være cirka 200 grader 
under nul, vil isen kun fordampe meget lang¬ 
somt. Fordampningen vil være så svag, at et 10 
meter tykt islag er en million år om at for¬ 
dampe. 

Den eventuelle tilstedeværelse af is på Må¬ 
nen vil antagelig i nær fremtid kunne konsta¬ 
teres fra lavtgående sputnik-rumskibe. En un¬ 
dersøgelse af forholdet kan dog også tænkes 
foretaget ved hjælp af et køretøj af Lunokhod- 
typen, som sættes ned på Månen i et område 
der ligger i stadig skygge. (I bunden af et kra¬ 
ter? U.N.-red.) 

(APN) Hovedbladet 7.-2. 71. 


„Sitren" 
i rillerne? 


Det seismometer, som Apollo 12 medbragte, 
har oplyst om serier af måneskælv med et mel¬ 
lemrum på omkring en måned. Gary Latham 
har sporet skælvene til et område omkring Fra 
Mauro, ca. 200 km længere mod øst. I områ¬ 
det findes en række riller, som ligner flodsenge, 
men Latham siger, at det faktisk er forkastnin¬ 
ger, „store revner i overfladen, hvor der stadig 
foregår bevægelser". Han sagde dog hurtigt, at 
skælvene er så små, at der ikke var fare for 
Apollo 14 astronauterne. Selv om en af dem 
stod mindre end 20 m fra et skælv, ville han 
næppe mærke det igennem støvlerne. /OJK. 

„Manenyt“ fortsattes side 74 

Apolio 10-foto af en barsk, endnu ikke kortlagt egn på Månens bagside, taget fra en 
højde af 111 km. Det skarpt aftegnede meteorkrater i forgrunden er af nyere dato 
end de mere udviskede kratere i narheden. 

LUNOKHOD 1 - EN RUSSISK SUCCES! 


VÆKKET NÆNSOMT! 

Et væld af videnskabelige og tekniske data 
ventes fra det ubemandede sovjetiske måne- 
køretøj Lunokhod 1, der startede sin 3. aktive 
månedag d. 7. januar 1971. 

Sovjetiske forskere antydede, at køretøjet al¬ 
lerede har fuldført sin vigtigste opgave med 
sin anden „opvågnen" kl. 9,43 GMT d. 7. ja¬ 
nuar efter to ugers pause under månenatten. 

Lunokhod 1 begyndte sin 3. månedag med 
at bevæge sig et langt stykke langs randen 
af Regnens Hav, nær det sted, hvor det lan¬ 
dede d. 17. november ombord på rumfartøjet 
Luna 17. 

Det gav livstegn fra sig for første gang d. 
10. december efter en to-ugers „dvale" under 
sin første månenat. Den 22. december gik må¬ 
nekøretøjet ind i sin anden månenat. 

I følge sovjetiske forskere blev Lunokhod 1 
sat i sving igen i to tempi. Da Solen var 4° 
over Månens horisont og hjulenes temperatur 
havde nået ca. -r-18° F, blev det beskyttende låg 
hævet for at få solenergien til at oplade batte¬ 
rierne. Låget blev hævet til en vinkel på 90° 
for at fange den maximale udstråling fra den 
lave sol. Solceller er monteret både på låget 
af Lunokhod og på toppen af chassiset, hvor 
de bliver beskyttet af låget, når det er lukket. 

Ikke før d. 8. januar kl. 13 GMT blev fuld 
telemetri genoptaget. På det tidspunkt mente 
man, at batterierne var fuldt opladede. 

OPGAVER LØST I 2. PERIODE 

Sammendrag af Lunokhod-køretøjets aktivi¬ 
teter den anden dag på Månen, rapporteres af 
sovj etiske videnskabsmænd: 

Det kørte over og undersøgte 40 forskellige 
kratere, bestemte deres profiler og udarbejdede 
kort, der indeholdt oplysninger om deres stør¬ 
relse og dybde. 

Mere end 4000 forskellige informationer 
blev sendt til køretøjet i løbet af 15 kommuni¬ 
kations-perioder. 

33 forskellige himmeludsnit blev udforsket 
ved hjælp af røntgen-teleskop. 


73 punkter på måneoverfladen blev testet for 
mekaniske egenskaber, og en omfattende ke¬ 
misk analyse blev foretaget. Jern, aluminium, 
silicium, titanium, magnesium, kalium og cal¬ 
cium blev fundet. 

RIFMA 

Det instrument, der blev brugt til kemisk 
analyse og røntgen-sporing, blev af de sov¬ 
jetiske videnskabsmænd kaldt ved dets forbog¬ 
staver RIFMA. 

RIFMA’s mission er at foretage hurtige ke¬ 
miske analyser uden at komme i direkte kon¬ 
takt med materialet. Det opererer hovedsage¬ 
ligt ved at bestråle et lille område af overfla¬ 
den med røntgenstråler og identificerer der¬ 
efter de enkelte bestanddele i materialet ved 
deres karakteristiske ioniserede returstråling. 

Relative koncentrationer af bestanddele i en 
given prøve kan bestemmes ved spektroskopiske 
metoder. RIFMA’s sansesystem har 5-mikron 
perforeringer og er anbragt ca. i højde med 
det øverste af Lunokhods hjul. 

Man har foretaget speciel afskærmning for 
at holde støv ude fra sansesystemet. Ifølge sov¬ 
jetiske videnskabsmænd kunne apparatet fort¬ 
sætte med sit arbejde med top-ydelse, hvilket 
tyder på, at forholdsreglerne har været virk¬ 
ningsfulde. Man tænker derfor også på at be¬ 
nytte et modificeret apparat til fremtidige ube¬ 
mandede planetlandingsfartøjer. 

I SLÆGT MED BASALT 

Der blev modtaget detaljerede data fra sol¬ 
udbrud, som var på deres højeste den 13. de¬ 
cember. Resultaterne fra Lunokhod 1 blev sam¬ 
menlignet med andre, der var modtaget fra 
Venus 7, der da nærmede sig sit planetariske 
bestemmelsessted og fra Intercosmos 4, en fæl¬ 
les sovjetisk-østeupæisk satellit, der blev sendt 
op d. 14. oktober. Resultaterne blev beskrevet 
som „meget sjældne og værdifulde". 

Sovjetiske videnskabsmænd sagde, at fysiske 
og kemiske data, der blev opnået fra Lunok¬ 
hod 1, „gør det muligt at fastslå, at månejor¬ 
den dybest set ligner den jord, der findes på 
vor klode, og den er beslægtet med basalt". 

FLERE OPSENDELSER I VENTE 

En antydning af, at flere ubemandede må¬ 
neudforskningsfartøjer vil blive opsendt i 1971, 
fandtes midt i januar i en artikel i Pravda, som 
pegede på, at Lunckhod 1 ikke kan løse den 
opgave at tilfredsstille alle videnskabsmænde- 
ne på samme tid. 

„Nogle ønsker, at Lunokhod skal være sta¬ 
tionær hele tiden. Andre ønsker, at den skal 
være i bevægelse hele tiden 4 ‘, kommenterede 
artiklen. Konklusionen var, at når Lunokhods 
virksomhed til sin tid bliver indstillet, vil dens 
fransk-fremstillede laser reflektor tillade af¬ 
standsmålinger i årevis. 

Imidlertid vil både stationære og mobile un¬ 
dersøgelsesstationer blive placeret på Månen 
i den nærmeste fremtid, har russerne lovet. 

B.S. 

STADIG I GANG 

Det sovjetiske ubemandede månekøretøj Lu¬ 
nokhod 1 startede aktiviteten på sin fjerde må¬ 
nedag i begyndelsen af februar. Den har prak¬ 
tisk taget fuldført sin mission, og de russiske 
videnskabsmænd synes nu at koncentrere sig 
om at holde den i gang så længe som muligt 
som en del af systemets afprøvning. Det med¬ 
deles, at køretøjet har opdaget titanium og 
krom i jorden i Regnenes Hav, og ligeledes 
jern, kalium, magnesium og andre grundstof- 


Apollo 14 

2. MANEVANDRING VAR BESVÆRLIG 


Houston - Sidste måneekspedition, som end¬ 
te med den anden månevandring for Apollo 
14’s Antares-mandskab, understregede det kri¬ 
tiske behov for motoriserede overfladekøretøjer, 
hvis USA virkelig skal udnytte den dygtighed, 


man er nået frem til ved at foretage præcisions- 
landinger på et andet himmellegeme. 

Vanskeligt terræn, som hæmmede flådekap¬ 
tajn Alan B. Shepard, jr. og kaptajn Edgar D. 
Mitchell kort efter de forlod Fra Mauro basen 
på den længste vandring mennesker har fore¬ 
taget på Månen, satte søgelyset på menneskets 
begrænsede evne til at udføre måneudforsknin¬ 
ger udelukkende til fods. 

KONSTANT BØLGET TERRÆN 

gjorde udsynet vanskeligt. Dette overraskende 
karaktertræk i terrænet hjalp med til at skjule 
talrige kratere og klipper, indtil astronauterne 
næsten var oppe på toppen af dem, hvilket 
nødvendiggjorde en pinefuldt bugtet vandring, 
der i betydelig grad forsinkede turen. 

Den bølgende overflade tjente også til at 
skjule nærliggende landemærker, som var af¬ 
mærkede på det måne vandringskort, astro neu- 
terne havde med. Dette gjorde navigationen 
vanskelig, og nødvendiggjorde hyppigere og 
længere stop, end man havde regnet med, i for¬ 
søg på at bestemme den tilsigtede kurs. 

OVERFLADEN VAR BLØDERE 

end det tilsyneladende var tilfældet i de om¬ 
råder, hvor Apollo 11 og 12 landede. Mitchell 
beskrev det øverste jordlag som „tyndt og grød- 
agtigt“ og tilkendegav, at dette og mangelen 
på bevægelsesfrihed i Apollo 14 dragterne var 
vigtige faktorer, der sinkede opstigningen ad 
Cone kraterets beregnede 18 graders stigende 
skråning. Dragterne i fremtidige Apollo eks¬ 
peditioner vil blive betydeligt nemmere at røre 
sig i, hvilket skulle overvinde mange af de 
problemer, Shepard og Mitchell var ude for, 
som f.eks. vanskeligheden ved at bøje knæ og 
ankler, når de skulle bukke sig ned. Dette 
gjorde dem hurtigt trætte og resulterede i flere 
hvilepauser. 

„MANETRILLEBØREN" 

(Modular equipment transporter - Met), den 
tohjulede, tobenede vogn, som astronauterne 
brugte på begge udflugterne til at bære værk¬ 
tøj, eksperimenter og måneprøver, viste sig at 
være et nyttigt køretøj. Men vanskeligheder, 
som astronauterne var ude for i terrænet ved 


UFO-NYT 75 



Fra Mauro landingsstedet, antydede, at et mo¬ 
toriseret køretøj, som f.eks. „Roveren 44 , plan¬ 
lagt til at medtages på Apolio 15 missionen i 
juli, vil være mere praktiskt på lange måne¬ 
vandringer. 

Noget tyder på, at det terræn Shepard og 
Mitchell var ude for, til tider gjorde vognen 


uhåndterlig. Astronauterne måtte passe på, at 
den ikke tippede over, og det var den lige 
ved flere gange, fordi læsset rykkede tyng¬ 
depunktet højere op. Flere gange besluttede 
astronauterne at bære månetrillebøren, fordi de 
var ængstelige for, at den omhu, de var nødt 
til at udvise ved manøvrerne, ville sinke dem. 


Det store Alphonsus-krater med 
det lille centralbjerg, set fra 413 
km 9 s højde. Billedet dækker et 
omrade på 194x173 km. 

MANEPRØVERNE - 

er de mest varierede og bedst dokumenterede, 
som endnu er taget med fra Månen. Terrænet 
fremviste en række træk ulig dem tidligere 
astronauter havde beskrevet, især materiale, som 
de benævnede småsten spredt i et „regndråbe- 
mønster“. 

Ved hjemkomsten viste det sig, at flere klip¬ 
pestykker er større end nogle af de, der hidtil 
er bragt med tilbage og blandt dem er fliser, 
slået af rullesten*, og en hvidligt farvet sten. 
Astronauterne sagde, de var overraskede over 
ikke at se mere glasagtigt materiale, som tid¬ 
ligere mandskaber havde sagt var almindeligt. 

De meldte om nogen vanskelighed ved at 
indsamle de boreprøver, som fås ved at presse 
aluminiumsrør ned i overfladen, fordi mate¬ 
rialet var så løst, at det løb ud af rørene, når 
man trak dem op af grunden. /BK. 


Luna 16 r s 
måneprøver 

For første gang har en russisk videnskabs¬ 
mand rapporteret direkte til sin amerikanske 
kollega om de foreløbige resultater af Sovjet¬ 
unionens første ubemandede sonde på Månen, 
som returnerede ca. 3 oz. (ca. 100 g) måne¬ 
materiale til Jorden. 

Amerikanske videnskabsmænd hilste den fo¬ 
reløbige rapport fra Luna 16-sonden som „et 
kompetent og dygtigt udført analysearbejde/* 
men uden større overraskelser. 

Akademikeren Alexander P. Vinogradov, le¬ 
der af Vernadsky instituttet for analytisk kemi 
og geokemi og vicepræsident for det sovjetiske 
videnskabernes akademi, præsenterede rappor¬ 
ten, da den anden månevidenskabskonference 
sluttede i Houston i januar. 

Luna 16 landede på Månen d. 20. september 
1970 i Frugtbarhedens Hav og vendte tilbage 
til Jorden den 24. september medbringende 
101 g månemateriale i en borekærne, som 


*J Se billedet side 70. 


trængte ned i en dybde af 35 cm i Månens 
overflade. 

Vinogradov nåede til den konklusion, at 
månematerialet fra Luna 16 er meget lig det, 
der blev returneret med Apollo 11 fra Rolig¬ 
hedens Hav og med Apollo 12 fra Stormenens 
Hav. „Materialet fra alle de tre steder, sagde 
han, „er overraskende ens i deres petrilogiske, 
mineralogiske og kemiske sammensætning, skønt 
visse detaljer er forskellige." 

Det, han karakteriserede som det mest be¬ 
mærkelsesværdige, var det lave indhold af tita- 
nium, der var indeholdt i Luna 16 prøven. 

„Praktisk talt er det det samme som i ste¬ 
nene fra Stormenes Hav (Apollo 12) eller 
næsten halvt så stort som det fra Rolighedens 
Hav (Apollo 11)" sagde han. 

Luna 16 prøven blev taget fra et sted 100 
km vest for Webb Krateret på en position af 
0° 41* s, og 36° 18’ ø. 

Vinogradov sagde, at under boringen efter 
Luna 16 prøven var boreskæret stødt på hård 
klippe eller dele af hård klippe, muligvis for¬ 
di det prøvede at grave dybere end de 35 cm. 
På dette tidspunkt blev forsøgene med at træn¬ 
ge dybere ned i overfladen tilsyneladende stand¬ 
set, og kernerøret blev overført til et helium¬ 
rum beliggende om bord på rumfartøjet. 

Vinogradov sagde også, at månestenene fra 
de tre have er af samme type basalt. 

Ej/B.S. 


BRUG DE NYE 
UFO-MÆRKATER 

- ikke kun på forsendelser og tændstik¬ 
æsker, men også på bilens ruder, cyklens 
skærme - og på alle de opslagstavler, De 
kommer i nærheden af (skoler, arbejdsplad¬ 
ser osv.) 

Månens bagside, fotograferet af Lunar Orbiter 4. Sydpolen er placeret i nærheden af 
den usædvanlige kløft-lignende struktur. 

Stadig uenighed 

Da den anden årlige månevidenskabelige 
konference sluttede, stod det klart, at striden 
vil fortsætte i årevis, måske gennem flere tiår. 
En af videnskabsmændene bemærkede: „Vi kan 
tage til Månen en million gange og alligevel 
aldrig få alle svarene." 

Og kommende Apolio flyvninger - to i år 
og to i 1972 - ventes yderligere at kaste bræn¬ 
de på de ophedede afvigelser i den videnska¬ 
belige anskuelse om emner som: 

Månens oprindelse 

Skilte den sig ud fra Jorden? Blev den dan¬ 
net af kosmisk støv og indfanget af den større 
jordklode? 

Månens kerne 

Er den varm eller kold, flydende eller solid ? 
Var den flydende engang og nu stivnet til en 
solid masse med indre temperaturer på måske 
ikke over 800 grader C ? 

Månens have eller sletter 

som f. eks. de områder, hvor de to foregående 
Apollo-fartøjer landede. Opstod de ved vul¬ 
kanvirksomhed? Er de resultatet af voldsomme 
meteornedslag i lavaen for mange år siden? Er 
de en kombination af begge dele, mens noget 
af den glatte overflade stammer fra aflejringer 
af kosmisk støv, faldet for milliarder af år si¬ 
den på den forrevne overflade? 

Gasser på Månen, 

set i Fra Mauro området på måneoverfladen af 
astronomer på Jorden som „et orange skær“. 
Har de forbindelse med måneskælv, opdaget af 
Apollo 12's seismiske instrumenter, frigivet fra 
Månens indre gennem spalter, som åbnes og 
lukkes, når Månen er nærmest Jorden, i for¬ 
bindelse med tidevandsvekselvirkning mellem 
de to legemer? Er gasserne - hvis det da er 
gasser - varme eller kolde ? 

Månens magnetiske felt 

Er det et felt? Hvis der er, hvad er så dets 
styrke - en tiendedel af Jordens eller mindre? 


Mascons, 

de enorme masser lige under måneoverfladen, 
der har haft virkning på navigationen af Apol¬ 
lo-rumski bene, da de cirklede rundt om Månen 
ved tidligere opsendelser. Kan de være så store, 
at de har den forbløffende vægt af 2 millio¬ 
ner milliarder tons og så omfattende, at de kan 
dække hele Texas med materiale indtil en dyb¬ 
de af 9 km? Hvis Månen har eller har haft en 
flydende kerne, hvordan kunne kernen da bære 
sådanne masser? 

Månebegivenheder 

Fandt en voldsom omvæltning sted på Må¬ 
nen for 3,5 milliarder år siden, stor nok til at 
ændre den kemiske sammensætning i mange 
af de undersøgte Apollo måneprøver ? Eller 
skyldes disse forandringer lange rækker af be¬ 
givenheder over perioder på millioner af år? 

Måneorganismer 

Er der noget virkeligt bevis på en eller an-' 
den form for liv på Månen på noget tidspunkt 
i dens historie? Er der tilstrækkeligt bevis på 
sådanne kemiske forbindelser som aminosyrer 
til at nære håbet om, at yderligere materiale fra 
kommende ture måske vil vise tegn på grund- 
læggende førlivs dannelser? 

Sådanne spørgsmål blev rejst. For hver teori, 
udtalt i omkring 200 videnskabelige dokumen¬ 
ter og præsenteret for de 600 videnskabsmænd, 
der var til stede ved konferencen, var der i 
hvert fald mindre meningsforskelle med hen¬ 
syn til resultaterne eller de metoder, der an¬ 
vendtes for at nå resultaterne. 

]an. 1971. / Ej. B.K. 


HUSK - 

ny ekspedition! 

Redaktionen siger tak til EGON JØRGEN¬ 
SEN - og velkommen til ERIK BENNY JO¬ 
HANSEN! 

Sollyset reflekteres fra Godin-kraterets væg, og bunden er dækket med nedstyrtede 
måne-„br okker". Godin måler 29 km i diameter og ligger i højlandet nær Stilhedens 

Hav. Foto fra Apolio 10. 


Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens arbejde. 


Forretningsudvalget 

Forretningsudvalgets formål og kompetence 
omtalte jeg i sidste nummer af UFO-NYT, og 
en gentagelse skulle således ikke være nødven- 
dig. 

Det blev i februar-nummeret ligeledes nævnt, 
at en meget stor del af udvalgets tid var gået 
med problemerne vedrørende den netop over¬ 
ståede „moms-regi strering“. Ganske vist er over¬ 
gangen i sig selv forbi, men til gengæld er 
SUFOI blevet kastet ud i det store regnskabs¬ 
arbejde, som ordningen medførte. Udvalget 
prøver fortsat at finde frem til mere rationelle 
arbejdsmetoder, så den øgede arbejdsbyrde kan 
klares af de samme mennesker. Jeg vil gerne i 
den forbindelse lige fremhæve Gunner Weic- 
hardt, hvis store indsats i SUFOI’s regnskabs¬ 
afdeling har gjort overgangsperioden mulig! 

Forretningsudvalget har - foruden ovennævn¬ 
te moms-problemer - også nået at beskæftige 
sig med et andet stort emne: Mulighederne for 
kommende bogudgivelser: SUFOI forhandler 
for tiden med et københavnsk forlag, som er 
interesseret i at udgive bøger fælles med SU¬ 
FOI. Man er nu så langt fremme hermed, at af¬ 
talens økonomiske sider er vedtaget. Det vil 
bl. a. være muligt for SUFOI’s medlemmer 
(årsabonnenterne) at erhverve en nylig udkom¬ 
met bog til en særlig favør-pris. - Med hensyn 
til hvilke bøger, der skal udgives, så har både 
forlaget og SUFOI op til flere idéer. Vi håber 
at kunne løfte noget af sløret for de første pla¬ 
ner allerede i næste UFO-NYT, men foreløbig 
skal samarbejdsaftalen udformes endeligt og 
godkendes. 

Øvrige ting udvalget har arbejdet med: 

Tilrettelæggelse af salget af UFO-NYT fra 
jernbanekioskerne - Annoncemuligheder i 


UFO-NYT - Omlæggelse af ekspeditionen til 
Rødovre - Udarbejdelse af foredragsmateriale 
til interesserede - Planlægning af Repræsen¬ 
tantskabsmødet. Vedrørende dette sidste, så 
holdtes mødet søndag den 21. marts i Køben¬ 
havn. Referatet er endnu ikke færdigt, men vil 
blive bragt i næste nummer. 

SUFOI’s EKSPEDITION 

Alt arbejde indenfor SUFOI er og bliver fri¬ 
tidsarbejde, og følgelig hænder det engang 
imellem, at det private erhverv kræver én så 
meget, at arbejdet i SUFOI må vige. - 

Egon Jørgensen har af denne grund set sig 
nødsaget til at trække sig tilbage fra ekspeditio¬ 
nen, og fra den 1. april overgår posten til Erik 
Benny Johansen. 

Egon Jørgensen har mere end nogen anden 
skylden for, at SUFOI’s ekspedition har fun¬ 
geret så upåklageligt, som tilfældet har været. 
Arbejdet i denne afdeling er betydeligt større, 
end mange vist nok forestiller sig, og vi kan 
som sagt kun takke Egon for den store og flit¬ 
tige indsats, han har ydet. 

Erik Benny Johansen, der bl. a. er medlem af 
SUFOFs P.R.-afdeling, fortsætter som nævnt 
arbejdet efter den 1. april, og det er meningen, 
at der straks fra starten skal findes én eller 
flere medhjælpere, så overanstrengelse ikke 
indtræder - lige med det samme! - (Se i øvrigt 
ekspeditionens nye adresse på omslagets side 2). 

UFO-LITTERATUR 

I sidste „medlems-orientering“ nævnte jeg 
nogle bøger, som må siges at være anbefalelses¬ 
værdige, dersom man ønsker et all-round kend¬ 
skab til UFO-sagens udvikling. Jeg har siden 
fået mange breve, som tyder på en bred inter¬ 
esse for at vide mere om UFO-problemets bag¬ 
grund. Major Keyhoe’s bog, som jeg nævnte 
sidst, er udmærket for at forstå de problemer, 
militæret har været udsat for - i hvert fald i 
USA. Bogen, der udkom i 1954, giver natur¬ 
ligvis kun en begrænset indsigt, men for at føl¬ 
ge den senere ( - noget tristere) udvikling, 
må man søge andre steder. For et par år siden 
udgav SUFOI: „UFO’er - det største viden¬ 
skabelige problem ?“ af den amerikanske fysik¬ 
professor James E. McDonald. Vi beklager 

dybt, at bogen er udsolgt, for det var uden 
tvivl en af de bedste orienteringer, man kunne 
få for at forstå den tilsyneladende tåbelige „Be¬ 
nægtelsespol itik", der i dag praktiseres over det 
meste af verden. - Der er endnu ikke taget stil¬ 
ling til en evt. genoptrykning, men skulle De 
endnu ikke have læst bogen, kan Deres lokale 
bibliotek utvivlsomt skaffe den. - I følge vores 
netop afsluttede „biblioteks-gallup“, var denne 
bog den hyppigste på landets biblioteker. De 
undersøgte biblioteker havde hver i gennem¬ 
snit 2 eksemplarer! 

Mange har også ønsket, at jeg skulle opgive 
titler på engelsk-sprogede bøger, som kunne 
fås gennem de offentlige biblioteker. Nu lig¬ 
ger det sådan, at det tilsyneladende kun er År¬ 
hus, Odense samt Storkøbenhavn, hvis bibliote¬ 
ker kan byde på udenlandske UFO-bøger i stør¬ 
re stil; men bøgerne kan trods alt også bestilles 
hjem. - 

Engelske UFO-bøger eksisterer der en sand 
vrimmel af, men det er kun et meget lille ud¬ 
snit heraf, som virkelig kan anbefales. - Her 
følger tre betydelige bøger, som skulle kunne 
skaffes gennem et hovedbibliotek: 

- „Scientific Study of Flying Objects" af dr. 
Edw. U. Condon, udgivet af Daniel S. Gillmor, 
1968. (Bogen er også kendt som „Condon-rap- 
porten“). 

- „UFO’s? Yes!, where the Condon Commit- 
tee Went Wrong“ af David R. Saunders & R. 
Roger Harkins, udgivet af the New American 
Library, 1968. (Bogen hér betragtes normalt 
som et svar på ovennævnte ,,Condon-rapport“). 

Og endelig: „The World of Flying Saucers" 
af Donald H. Menzel og L. G. Boyd, udgivet 
af forlaget Doubleday i New York, 1963. 
(Denne sidste bog er ikke ligefrem positiv 
overfor tanken om uidentificerede objekter). 

- Sidst bad jeg om at høre, hvad de norske 
og svenske biblioteker rummede af UFO-litte¬ 
ratur. Indtil dette skrives, har jeg kun modtaget 
ét brev herom. Det er fra Ålesund i Norge, 
hvor et af vore medlemmer, fru I. N., fortæller, 
at biblioteket kun har én bog, nemlig Adamski: 
„Flyvende tallerkener er landet". - Jeg vil me¬ 
get gerne have yderligere oplysninger om UFO- 
bøger på norske og svenske biblioteker - tak! 


Å propos bøger, som den hér nævnte af 
Adamski, så vil jeg næste gang omtale nogle 
bøger, som omhandler forfatterens påståede 
møde med intelligensvæsener fra andre kloder. 

MEDARBEJDERE TIL SUFOI! 

„Jeg vil gerne arbejde med i SUFOI!" - Fra 
tid til anden kommer der heldigvis breve til os 
med sådanne spørgsmål, men det er kun sjæl¬ 
dent, at den gode vilje dækker over mere end 
en hurtig udbrændt gnis. Det har, bl. a. af 
denne årsag, været hensigtsmæssigt med nogle 
generelle „betingelser". For det første skal man 
kunne gå ind for de retningslinier, der nu en¬ 
gang karakteriserer SUFOI (i modsætning til 
andre UFO-organisationer). Det vil også være 
en fordel, at man gennem mindst et års tid har 
læst „UFO-NYT", samt at man er fortrolig 
med den almindeligste UFO-litteratur. - Ende¬ 
lig må man være klar over, at alt arbejde i 
SUFOI er ulønnet og følgelig må henlægges til 
fritiden. 

Vi har mange planer og idéer, som vi ønsker 
at kunne gå i gang med, men mangelen på med¬ 
arbejdere (især i det Storkøbenhavnske om¬ 
råde) forhindrer eller sinker næsten alle gode 
planer og projekter. Kunne De tænke Dem at 
være med, hører vi meget gerne fra Dem sna¬ 
rest - Henvendelse til P.R.-afdelingen (OBS: 
Ny adresse, se side 2), hvor De kan høre nær¬ 
mere om mulighederne. 

- De kan endelig også have en vis indflydel¬ 
se på SUFOI’s arbejde ved at tilsende os Deres 
forslag! Har De forslag til emner, som UFO¬ 
NYT måske burde tage op, så lad os høre om 
det. - Forslag til, hvordan oplysningsarbejdet 
kan forenkles og udvides, modtages også gerne. 
Henvendelserne bedes sendt til P.R.-afdelingen. 

Peter A. Hansen 


Artikler fra UFO-NYT må kun gengives med 
lydelig kildeangivelse: UFO-NYT - Skandi¬ 
navisk UFO Information. 

Var Guderne * 

Astronauter? 

ERICH v. DANIKEN’s forskningsdristige bøger FORTIDS GÅDER... FREMTIDS 
VIRKELIGHED... og TILBAGE TIL STJERNERNE har ikke alene vakt den største 
interesse verden over - oversat til 23 sprog - men også videnskoben har taget 
denne udfordring op - med reaktion i både positiv og (naturligvis) negativ retning. 
Enhver af v. Dånikens læsere vil være begærlige efter at erfare disse argumenter 
og modargumenter, som vil være af umådelig vigtighed - meget deraf vil blive 
vejen til at komme videre ad de stier, v. Dåniken har anvist. 

ERNST v. KHUON - journalist og TV-producer - har i en stor bog samlet de 
væsentligste indlæg i den videnskabelige diskussion om v. Dånikens teorier. 

VAR GUDERNE ASTRONAUTER? 

Udkommer om kort tid. Pris ca. kr. 45,00 STRUBES FORLAG 


UFO-mærkaterne myldrer ud 

fra ekspeditionen - og det tynder kraftigt ud i oplaget. De liver op på breve, pak¬ 
ker og postkort ( - og passer nøjagtigt på tændstikæskerne!) Vær med til at skabe 
opmærksomhed om UFO-problemet - brug de iøjnefaldende mærkater! 

UFO’er S RUMFART 



LÆS ufo-nytrr;,. 

Prisen er presset helt i bund: 

20 ork = 120 stk. (selvklæbende) kr. 10,- 
10 ork = 60 stk. kr. 6 r (ind. forsendelse) 

Bestil UFO-mærkater i dag - send beløbet til: 

REGNSKABSKONTORET v/ 

Gunnar Weichordt , Oxford Allé 3 A, 
2300 København S. - Giro 11 77 25. 








Cicero skrev - 
år 51 f. Kr. 

I „Scipios drøm" (Gyldendal 1966) giver den romer¬ 
ske statsmand Cicero følgende skildring af Jorden - 
opfattet som universets centrum og beskrevet som 
en klode: „Du ser, at jorden kun er beboet på få og 
lidet udstrakte områder, medens vide ødemarker lig¬ 
ger mellem de enkelte beboede pletter; ag du ser, 
at jordens indbyggere er så vidt adskilt fra hinanden, 
at der ikke er den ringeste mulighed for indbyrdes 
samkvem, men nogle af dem lever i en anden hemi¬ 
sfære, andre på den anden side af jorden og atter 
andre som direkte antipoder til jer... Endvidere ser 
du, at jorden er omvundet af en slags bælter eller 
zoner: de to, som er længst adskilt fra hinanden ... 
henligger stivnet i is, mens den midterste og bredeste 
zone steges af solens glødende brand. Kun to zoner 
er beboelige; af dem har den sydlige, hvis beboere 
vender fødderne den modsatte vej af jer, ingen som 
helst forbindelse med jeres zone. Men undersøg en¬ 
gang denne nordlige zone, som I bebor - og du vil 
se, hvor ubetydelig en del af den I romere behersker. 
Thi hele den del af jorden, I bebor, som er smal fra 
nord til syd og bredere fra øst til vest, er i virkelig¬ 
heden kun en lille ø, omgivet af det hav, I kalder 
Atlanten, det etore Hav eller Oceanet. 




